മലയാളം സബ്ടൈറ്റിലിന് സന്ദര്‍ശിക്കുക http://malayalamsubtitles.org/
ഹിച്ച്കോക്കിന്റെ "റിയര്‍ വിന്‍ഡോ" മലയാള പരിഭാഷ : വിജയ്‌ ശങ്കര്‍
[ റേഡിയോ ] നിങ്ങള്‍ക്ക് വയസ്സ് 40-ന് മുകളിലാണോ?
പകലുണരുമ്പോള്‍ ക്ഷീണവും മന്ദതയും അനുഭവപ്പെടാറുണ്ടോ?
ഉദാസീനതയുണ്ടാകാറുണ്ടോ? [ സ്റ്റേഷന്‍ മാറ്റുന്നു ]
-
- ജെഫ്രിയാണ്. - അഭിനന്ദനങ്ങള്‍ ജെഫ്.
- എന്തിന്? - ആ മൂശ ഉപേക്ഷിച്ചതിന്.
ആരു പറഞ്ഞു ഞാനതുപേക്ഷിച്ചെന്ന്?
ഇന്ന് ബുധനാഴ്ച്ച.
ഇന്നേക്ക് ഏഴാഴ്ച്ച മുന്‍പല്ലേ തന്റെ കാലൊടി‍ഞ്ഞത്?
എടോ ഗണ്ണിസണ്‍, ഇത്ര മോശം ഓര്‍മ്മശക്തിയും വച്ചുകൊണ്ട് താനെങ്ങിനെയിത്ര വലിയ എഡിറ്ററായി?
മിതവ്യയം, ഉത്സാഹം, കഠിനാധ്വാനം...
പിന്നെ പബ്ലിഷറുടെ പരസ്ത്രീഗമനം കണ്ടുപിടിച്ചതും സഹായിച്ചു.
- എനിക്ക് ദിവസം തെറ്റിപ്പോയോ? - ഇല്ല.
ആഴ്ച്ചയാണ് തെറ്റിയത്.
അടുത്ത ബുധനാഴ്ച്ച ഞാനീ പ്ലാസ്റ്റര്‍ കൊക്കൂണ്‍ ഭേദിച്ച് പുറത്തുവരും.
അത് കഷ്ടമായിപ്പോയല്ലോ ജെഫ്. ഭാഗ്യം എന്നുമെന്നെ കടാക്ഷിക്കില്ലല്ലോ.
- ‍ഞാന്‍ വിളിച്ച കാര്യമേ മറന്നേക്കൂ. - എന്നാലും ഗണ്ണിസണ്‍, നിങ്ങള്‍ക്കെങ്കിലും ഒരാഴ്ച്ച കൂടി ഞാനിങ്ങനെ കിടക്കണമെന്നോര്‍ത്ത്...
വി‍ഷമം തോന്നിയല്ലോ. അതു തന്നെ ധാരാളം.
ആ ഒരാഴ്ച്ച കാരണം എനിക്കെന്റെ ഏറ്റവും നല്ല ഫോട്ടോഗ്രാഫറേയും നിനക്കൊരു മികച്ച അവസരവുമാണ് ന‍ഷ്ടപ്പെടുന്നത്.
എവിടെ?
- അതിനി പറഞ്ഞിട്ടും കാര്യമൊന്നുമില്ലല്ലോ. - എന്നാലും എവിടെയെന്ന് പറയൂ.
കാശ്മീര്‍. ബ്യൂറോ ചീഫില്‍ നിന്നും ഇന്ന് രാവിലെയാണ് വിവരം കിട്ടിയത്.
അവിടെ യുദ്ധമുണ്ടാകാന്‍ സാധ്യതയുണ്ടെന്ന്.
എടോ, ഞാന്‍ പറഞ്ഞിട്ടില്ലേ എനിക്കിനി സന്ദര്‍ശിക്കേണ്ട സ്ഥലം അതാണെന്ന്?
- ഉണ്ട്. - എങ്കില്‍ ഞാനെപ്പോള്‍ പുറപ്പെടണം? അര മ​ണിക്കൂറിനകം... ഒരു മ​ണിക്കൂറിനകം?
- ആ പ്ലാസ്റ്ററും കൊണ്ടോ? വേണ്ട, വേണ്ട. - അങ്ങിനെ പറഞ്ഞു തള്ളാതെ.
ഞാന്‍ വല്ല ജീപ്പിന്റെ മുകളിലോ പോത്തിന്റെ പുറത്തോ കയറി ഫോട്ടോ എടുത്തോളാം.
മാസികയ്ക്ക് വേണ്ടപ്പെട്ട തന്നെ വച്ച് അങ്ങനൊന്നും ചെയ്യാന്‍ പറ്റില്ല.
- ഞാന്‍ വല്ല മോര്‍ഗനേയോ ലാംബെര്‍ട്ടിനേയോ അയക്കാം. - മോര്‍ഗനും ലാംബെര്‍ട്ടും!
അതു കൊള്ളാം.
‍ഞാന്‍ നിങ്ങള്‍ക്കു വേണ്ടി ജീവന്‍ പണയംവച്ചതിനു പ്രതിഫലമായിട്ടാണോ എന്റെ അസൈന്‍മെന്റുകള്‍ താന്‍ മറ്റുള്ളവര്‍ക്കു മറിച്ചുകൊടുക്കുന്നത്?
ഞാന്‍ തന്നോടു പറഞ്ഞില്ലല്ലോ ആ റേസ് ട്രാക്കിന്റെ മധ്യത്തില്‍ കയറിനിന്നു ഫോട്ടോയെടുക്കാന്‍!
നിങ്ങള്‍ വളരെ വ്യത്യസ്തമായ ഒരു ചിത്രം വേണമെന്ന് ആവശ്യപ്പെട്ടു.
- നിങ്ങള്‍ക്കതു കിട്ടി. - നിങ്ങള്‍ക്കും വേണ്ടത് കിട്ടിയല്ലോ.
- ഗുഡ് ബൈ,ജെഫ്. - ഒന്നു കേള്‍ക്കൂ, ഗണ്ണിസണ്‍.
എന്നെ എങ്ങിനെയെങ്കിലും ഇവിടുന്ന് പുറത്തുചാടിക്ക്.
ഈ രണ്ടുമുറി ഫ്ലാറ്റില്‍, ആറാഴ്ച്ച വെറുതേയിരുന്ന്...
അയല്‍ക്കാരുടെ ജനാലയും നോക്കിയിരിപ്പാണ്.
- ബൈ,ജെഫ്. - നില്‍ക്ക്, ഗണ്ണിസണ്‍, ഞാന്‍--
ഈ വിരസതയുടെ ചതുപ്പില്‍ നിന്നും താനെന്നെ രക്ഷിച്ചില്ലെങ്കില്‍,
- ഞാനെന്തെങ്കിലും കടുംകൈ ചെയ്യും. - താന്‍ എന്തുചെയ്യും?
''എന്തു ചെയ്യുമെന്നോ?'' ഞാന്‍ പോയി പെണ്ണുകെട്ടും.
- പിന്നെ താനെങ്ങിനെ എന്നെ ഓരോ സ്ഥലത്തയക്കും? - അല്ലെങ്കിലും താന്‍ പെണ്ണുകെട്ടേണ്ട സമയം അതിക്രമിച്ചു.
മൂക്കില്‍ പല്ലുവരാറായിരിക്കുന്നു.
തനിക്ക് ചിന്തിക്കാന്‍ കഴിയുന്നുണ്ടോ?
ചൂടുള്ള ഫ്ലാറ്റിലേക്ക് ഓടിക്കിതച്ചുവരുന്ന എന്നെ...
വാഷിംഗ് മെഷീന്റേയും ഇലക്ട്രിക്ക് ഡിഷ് വാ‍ഷറിന്റേയും...
ചവറു കൊണ്ടുക്കളയാനൊരുങ്ങുന്ന, സദാ തര്‍ക്കിക്കുന്ന ഭാര്യയുടേയും ഒത്ത നടുവിലേക്ക്.
ജെഫ്, ഭാര്യമാര്‍ തര്‍ക്കിക്കാറില്ല, അവര്‍ സംവദിക്കുന്നതാണ് .
[ജെഫ് ] ഓഹോ, അങ്ങിനെയാണോ?
ഹൈ ക്ലാസ് ഭാഗങ്ങളിലൊക്കെ ചിലപ്പോളങ്ങിനെയാകും.
പക്ഷേ, എന്റെ അയല്‍പക്കത്തൊക്കെ തര്‍ക്കിക്കല്‍ തന്നെയാണ് നടക്കുന്നത്.
[ ഗണ്ണിസണ്‍ ] ആ​ണോ? നിങ്ങള്‍ പറയുന്നപോലെ. ഞാന്‍ പിന്നെ വിളിക്കാം, ജെഫ്.
അടുത്ത തവണ ശുഭവാര്‍ത്തയും കൊണ്ടുവേണം വിളിക്കേണ്ടത്. മനസിലായില്ലേ?
[ -- ]
ഗുഡ് മോര്‍ണിംഗ്. ''ഗുഡ് മോര്‍ണിംഗ്'' പറഞ്ഞത് കേട്ടില്ലേ?
ഓഹ്, ഗുഡ് മോര്‍ണിംഗ്.
[ -- ]
അത്രയും ആഴത്തില്‍ കുഴിക്കേണ്ട ആവശ്യമില്ല.
അതിനു വെള്ളവും അധികം ഒഴിക്കേണ്ട.
ഒന്നു മിണ്ടാതിരിക്കൂ തള്ളേ...!
ശ്ശെടാ!
പറയാനുള്ളത് പറഞ്ഞു.
ന്യൂയോര്‍ക്കില്‍ ഒളിഞ്ഞുനോട്ടക്കാര്‍ക്കുള്ള ശിക്ഷ...
- ആറു മാസം ജയില്‍വാസമാണ്. - ഓഹ്, ഹലോ സ്റ്റെല്ലാ.
അവിടെ നോക്കാന്‍ ജനാലകള്‍ കാണില്ല, കേട്ടോ?
പണ്ടുകാലത്തായിരുന്നെങ്കില്‍ കണ്ണില്‍ കമ്പി പഴുപ്പിച്ച് വച്ചേനേ!
സ്വന്തം കണ്ണ് കളഞ്ഞു നോക്കാന്‍ മാത്രം സ്വര്‍ഗ്ഗ സുന്ദരിമാരാ​ണോ ഈ പെണ്‍പിള്ളേരൊക്കെ?
മനുഷ്യരെല്ലാവരും ഒളിഞ്ഞുനോട്ട ക്കാരായിക്കൊണ്ടിരിക്കുകയാണല്ലോ!
എന്തുകൊണ്ടിവര്‍ വീടിനു പുറത്തിറങ്ങി ഈ ലോകം കാ​ണാന്‍ ശ്രമിക്കുന്നില്ല?
എങ്ങിനെയുണ്ട് സര്‍, എന്റെ സ്വന്തം തത്ത്വദര്‍ശനം?
റീഡേഴ്സ് ഡൈജസ്റ്റ്, ഏപ്രില്‍ 1939.
- ഞാന്‍ മികച്ച ഉദ്ധരണികളേ ഉപയോഗിക്കാറുള്ളൂ. - അതേയതേ.
ഇനിയെന്തിനാ എന്റെ ചൂടളക്കുന്നത്?
മിണ്ടരുത്. 100 കഴിഞ്ഞോന്ന് നോക്കട്ടെ.
ഞാനീ ഇന്‍ഷുറന്‍സ് കമ്പനിയുടെ നഴ്സ് ആകുന്നതിനു പകരം വല്ല മഷിനോട്ടവും തുടങ്ങിയാല്‍ മതിയായിരുന്നു.
ദുരന്തങ്ങള്‍ പ്രവചിക്കാന്‍ എനിക്ക് അസാമാന്യ കഴിവാണ്.
'29-ലെ വിപണിയിടിവ് ഓര്‍മ്മയില്ലേ? ഞാനത് പ്രവചിച്ചതാണ്.
ഇതൊക്കെ നിങ്ങള്‍ക്കെങ്ങിനെ സാധിക്കുന്നു, സ്റ്റെല്ലാ?
വളരെ ലളിതം. ഞാനന്ന് ജനറല്‍ മോട്ടോര്‍സിന്റെ ഡയറക്ടര്‍മാരിലൊരാളെ പരിശോധിക്കുകയുണ്ടായി.
എല്ലാവരും പറഞ്ഞു ''കിഡ്നി തകരാ''റെന്ന്. ഞാന്‍ പറഞ്ഞു ''മനക്ഷോഭ''മെന്ന്.
പിന്നെ ഞാന്‍ ചിന്തിച്ചു, ''ജനറല്‍ മോട്ടോര്‍സിന് സംക്ഷോഭമുണ്ടാകേണ്ട കാര്യമെന്താകും?''
ഞാനോര്‍ത്തു, ''അമിതോല്പാദനം.'' തകര്‍ച്ച തന്നെ.
ജനറല്‍ മോട്ടോര്‍സ് തന്നെ ഈയവസരത്തില്‍ വിയര്‍ത്തുപോയെങ്കില്‍,
മറ്റുള്ളവരുടെ കാര്യം പിന്നെ പറയേണ്ട കാര്യമില്ലല്ലോ.
ഓ, സ്റ്റെല്ലാ, സാമ്പത്തികശാസ്ത്രത്തില്‍ , കിഡ്നി തകരാറും ഓഹരിവിപണിയുമായി യാതൊരു ബന്ധവുമില്ല.
[ സ്റ്റെല്ല ] വിപണിയിടിഞ്ഞോ, ഇല്ലയോ?
ഈ ഫ്ലാറ്റില്‍ തന്നെ എനിക്ക് അപകടം മണക്കുന്നുണ്ട്.
ആദ്യം നിങ്ങളുടെ കാലൊടിയുന്നു,
പിന്നെ ഈ ജനാലയിലൂടെ നോക്കി ആവശ്യമില്ലാത്ത കാഴ്ച്ചകള്‍ കാ​ണുന്നു.
അപകടമാണ്.
കോടതിയ്ക്കുള്ളില്‍, വക്കീലന്മാര്‍ ചുറ്റപ്പെട്ട് നില്‍ക്കുന്ന നിങ്ങളെ എനിക്കെന്റെ അകക്കണ്ണില്‍ കാണാം.
നിങ്ങള്‍ ക്ഷമ ചോദിക്കയാണ്. ''ജഡ്ജ്, ഞാനത് വെറും തമാശക്കാണ് ചെയ്തത്...
ഞാനെന്റെ അയല്‍പക്കത്തെ കുട്ടികളെ ഒരച്ഛനെപ്പോലെയാണ് സ്നേഹിക്കുന്നത്.''
അപ്പോ ജഡ്ജ് പറയും, ''അഭിനന്ദനങ്ങള്‍.
നിങ്ങള്‍ക്കിനി ഡാനെമോറ ജയിലില്‍ ആറുമാസം ചെലവഴിക്കാം.''
ഇപ്പോഴത്തെ അവസ്ഥയില്‍ എന്ത് പ്രശ്നമുണ്ടായാലും എനിക്ക് സന്തോഷമേയുള്ളൂ.
നിങ്ങള്‍ക്ക് ഹോര്‍മോണ്‍ അപര്യാപ്തതയാണ്.
അത് നിങ്ങളീ തെര്‍മോമീറ്റര്‍ വച്ചു കണ്ടുപിടിച്ചോ?
അതേ. ഇത്രയും നേരം ആ പെണ്‍കുട്ടികളെ നോക്കിയിരുന്നിട്ടും നിങ്ങളുടെ ശരീര താപനില ഒരു ഡിഗ്രി പോലും വര്‍ദ്ധിച്ചില്ല.
ദാ പോകുന്നു.
-
ഇനി ഒരാഴ്ച്ച കൂടി.
നിങ്ങള്‍ പറഞ്ഞത് ശരിയാണ്.
- ഇവിടെ ഒരു പ്രശ്നമുണ്ടാകാന്‍ സാധ്യതയുണ്ട്. - ഞാനപ്പോഴേ പറഞ്ഞില്ലേ!
ഹോ! ഈ സാധനം വല്ലപ്പോഴും ഒന്നു ചൂടാക്കാറുണ്ടോ?
- ഇത് നിങ്ങളുടെ രക്തചംക്രമണത്തിന് സഹായിക്കും. - ഓ, അതുശരി.
എന്താ ആ പ്രശ്നം? ലിസ ഫ്രിമോണ്ട്.
തമാശ പറയുകയാണോ? അവള്‍ സുന്ദരിയായ ഒരു ചെറുപ്പക്കാരി,
നിങ്ങള്‍ അത്യാവശ്യം ആരോഗ്യമുള്ള ഒരാള്‍.
- ഞാനവളെ വിവാഹം കഴിക്കണമെന്ന് അവളാഗ്രഹിക്കുന്നു. - അത് സാധാരണം മാത്രം.
എനിക്ക് പറ്റില്ല. അത് ശരിയാകില്ല.
ഞാനൊരു വിവാഹത്തിന് തയാറായിട്ടില്ല.
തനിക്ക് യോജിച്ച ഒരു പെണ്‍കുട്ടി വന്നാല്‍ എല്ലാ പുരുഷന്മാരും വിവാഹത്തിന് തയാറാകും.
കുറച്ചു വിവരമുള്ള ഏതൊരാള്‍ക്കും ലിസ ഫ്രിമോണ്ട് യോജിച്ച...
- ഒരു കുട്ടിയായി തോന്നും. - കുഴപ്പമൊന്നുമില്ല.
- നിങ്ങളെന്താ വഴക്കിട്ടോ? - ഇല്ലില്ല.
- പിന്നെന്താ, അവളുടെ അച്ഛന്‍ തോക്കെടുത്തോ? - എന്ത്?
- പ്ലീസ്, സ്റ്റെല്ലാ. - ഇത് മുന്‍പും നടന്നിട്ടുണ്ടല്ലോ!
ലോകത്തെ ഒട്ടുമിക്ക സന്തോഷകരമായ ദാമ്പത്യബന്ധങ്ങളും...
ഒരു തോക്കിന്‍കുഴലിനു മുന്‍പില്‍ നിന്നാവും ആരംഭിച്ചിരിക്കുക.
- അല്ല. അവള്‍ എന്റെകൂടെ ജീവിക്കേണ്ടവളല്ല. - അവളൊരു നല്ല കുട്ടിയായത് കൊണ്ടാവും.
അവള്‍ വളരെ നല്ല കുട്ടിയാണ്. വളരെ കഴിവുള്ളവളാണ്.
വളരെ സുന്ദരിയാണ്. വളരെ സംസ്കാരമുള്ളവളാണ്.
എനിക്ക് വേണ്ടതൊഴികെ അവള്‍ക്കെല്ലാമുണ്ട്.
നിങ്ങള്‍ക്ക് വേണ്ടതെന്താണെന്ന് ഒന്നു പറയാമോ?
- എന്താ? അത് നിസ്സാരമാ​ണ്, സ്റ്റെല്ലാ.
അവള്‍ പാര്‍ക്ക് അവന്യൂവിലെ ഉന്നതകുല- ജാതരുടെ കൂട്ടത്തില്‍ പെട്ട ഒരാളാണ്.
ചെലവേറിയ റെസ്റ്റോറന്റുകളിലും സാഹിത്യ-സല്‍ക്കാരങ്ങളിലും പോകുന്നവള്‍.
ആരോടും നന്നായി ഇടപെടാന്‍ സാധിക്കുന്നവള്‍.
നിങ്ങള്‍ക്ക് സങ്കല്‍പ്പിക്കാന്‍ കഴിയുമോ, അങ്ങിനെയൊരാള്‍ക്ക് ഈ ക്യാമറാ ഭ്രാന്തനായ,...
ഒരാഴ്ച്ചത്തെ ശമ്പളത്തുകയേക്കാള്‍ കൂടുതല്‍ ഒരിക്കലും ബാങ്കില്‍ കാണാത്ത എന്നോടൊപ്പം ജീവിക്കാന്‍ കഴിയുമെന്ന്?
അവളൊരു സാധാരണക്കാരിയായിരുന്നെങ്കില്‍!
നിങ്ങളപ്പോള്‍ ഒരിക്കലും വിവാഹം കഴിക്കില്ലേ?
ഒരുപക്ഷേ എന്നെങ്കിലുമത് നടന്നേക്കാം,
പക്ഷേയത്, ജീവിതമെന്നാല്‍...
ഒരു ജോഡി വസ്ത്രമോ നല്ലൊരു ഡിന്നറോ...
പരദൂഷണമോ ആണെന്ന് കരുതുന്ന ഒരാളോടൊപ്പമാകില്ല.
ഞാനുദ്ദേശിക്കുന്ന കുട്ടി... -- ഇതൊന്ന് പിടിച്ചേ.
എന്നെപ്പോലെ എന്തുചെയ്യാനും എവിടെപ്പോകാനും അതാസ്വദിക്കാനും കഴിവുള്ളയാളാകണം.
അതുകൊണ്ട്, ഈ ബന്ധം എത്രയും പെട്ടെന്ന് അവസാനിപ്പിക്കുന്നതാണ് എനിക്കു ചെയ്യാന്‍ പറ്റുന്ന ഏറ്റവും നല്ല കാര്യം.
അവള്‍ മറ്റാരെയെങ്കിലും കണ്ടെത്തട്ടെ.
അതെ. എനിക്കാ രംഗം ഊഹിക്കാന്‍ കഴിയുന്നു​ണ്ട്.
''എനിക്ക് കിട്ടാവുന്നതില്‍ വച്ച് ഏറ്റവും മികച്ച പെണ്‍കുട്ടീ... നീയുടന്‍ എന്റെ ജീവിതത്തില്‍ നിന്നൊഴിഞ്ഞുപോണം.''
നോക്കൂ, മിസ്റ്റര്‍ .ജെഫ്രീസ്, എനിക്കത്ര വിവരമൊന്നുമില്ല, എന്നാലും ഞാനൊന്നുപറയാം!
ഒരാണും പെണ്ണും പരസ്പരം കണ്ടിഷ്ടപ്പെടുന്നത്,
ഒരു അനൈച്ഛിക പ്രവര്‍ത്തനമാണ്,
നേര്‍ക്കുനേര്‍ വരുന്ന രണ്ട് ടാക്സികള്‍ കൂട്ടിമുട്ടുന്ന പോലെ...
അതിങ്ങനെ വെറുതേയിരുന്ന് ആലോചിച്ച്, അപഗ്രഥിച്ച് ...
ഇഴകീറി പരിശോധിക്കേണ്ട ഒന്നല്ല.
എന്നാലും നമ്മള്‍ വിവാഹത്തെ വിവേകപരമായി സമീപിച്ചാല്‍...
വിവേകം.
വിവേകത്തേക്കാള്‍ മനുഷ്യകുലത്തിന് പ്രശ്നങ്ങള്‍ തന്ന മറ്റൊന്നില്ല.
ആധുനിക വിവാഹം.
- വികാരപരമായിത്തന്നെയാണ് ഞങ്ങള്‍ മുന്നോട്ടുപോയത്. - മണ്ണാങ്കട്ട.
പണ്ടൊക്കെ ഒരാളെ ക​ണ്ടുമുട്ടുന്നു, പരസ്പരമടുക്കുന്നു, വിവാഹിതരാകുന്നു.
ഇപ്പോഴോ? ഒരുപാട് പുസ്തകങ്ങള്‍ വായിക്കുന്നു,
കടിച്ചാല്‍പൊട്ടാത്ത വാക്കുകളുപയോഗിക്കുന്നു, മനോവിശ്ലേഷണം നടത്തുന്നു...
ഏറ്റവുമൊടുക്കം, നിങ്ങള്‍...
ഒരു പാര്‍ട്ടിയും പരീക്ഷയും തമ്മിലുള്ള വ്യത്യാസമറിയാത്ത വിധം കല്ലായിമാറുന്നു.
പലര്‍ക്കും വൈകാരികതലം പലതല്ലേ?--
‍ഞാന്‍ മൈല്‍സിനെ വിവാഹം കഴിച്ചസമയത്ത് പൊരുത്തക്കേടുകള്‍ പലതായിരുന്നു.
ഇപ്പോഴും അങ്ങിനെയൊക്കെ ഉണ്ടെങ്കിലും, ഓരോ നിമിഷവും ഞങ്ങള്‍ പരസ്പരം സ്നേഹിക്കുന്നു.
അതു പോട്ടെ, സ്റ്റെല്ലാ. ഇപ്പൊ നിങ്ങളെനി- ക്കൊരു സാന്‍ഡ് വിച്ച് ഉണ്ടാക്കിത്തരുമോ?
ശരി. കഴിയുമെങ്കില്‍ അതിലൊരല്‍പ്പം സാമാന്യബുദ്ധിയും തേച്ചുതരാം.
ലിസ നിങ്ങളെ അങ്ങേയറ്റം ഇഷ്ടപ്പെടുന്നുണ്ട്
എനിക്കൊന്നേ പറയാനുള്ളൂ. അവളെ വിവാഹം കഴിക്കുക.
അവള്‍ നിങ്ങള്‍ക്ക് കാശു വല്ലതും തന്നോ?
-
ഇതാ.
- ഇതാ താക്കോല്‍. - നന്ദി.
എന്തെങ്കിലും ആവശ്യമുണ്ടെങ്കില്‍ എന്നെ വിളിച്ചാല്‍ മതി.
ഇങ്ങടുത്ത് വരൂ. വരൂ.
വായ്ന്നോക്കി.
-
കാലെങ്ങിനെയുണ്ട്?
കുറേശ്ശെ വേദനയുണ്ട്.
- വയറോ? - ശൂന്യം.
നിങ്ങളുടെ പ്രണയമോ?
സജീവമല്ല.
മറ്റെന്തെങ്കിലും അലട്ടുന്നുണ്ടോ?
-
നീയാരാണ്?
​എന്റെ മുഴുവന്‍ പേര്,
ലിസ...
കാരോള്‍...
ഫ്രിമോണ്ട്.
ഒരിക്കല്‍ ധരിച്ച വസ്ത്രം ഒന്നുകൂടി ഉപയോഗിക്കാത്ത അതേ ലിസ ഫ്രിമോണ്ട് ആണോ?
അതെ, അവളങ്ങിനെയാണ്.
പാരീസില്‍ നിന്നും ഇപ്പോഴെത്തിയതാണ്.
- എന്താണ് നിങ്ങളുടെ അഭിപ്രായം? - എന്താ ഇതിന്റെ നിരക്കുവില?
നോക്കട്ടെ. വിമാന ടിക്കറ്റും ഇറക്കുമതി ചുങ്കവും മറ്റു നികുതികളും,...
- ലാഭവും നോക്കിക്കഴിഞ്ഞാല്‍-- - $ 1 ,1 00-ന് കിട്ടും.
പതിനൊന്നായിരം? ഓഹരിവിപണിയില്‍ വക്കേണ്ട സാധനമാ​ണല്ലോ.
ഈ വിലയ്ക്ക്, ദിവസം ഒരു ഡസന്‍ സാധനം ഞങ്ങള്‍ വില്‍ക്കും.
ഇതൊക്കെ ആര് വാങ്ങുന്നു, ടാക്സ് കളക്ടേഴ്സോ?
ഇത് ധരിച്ചതിനിപ്പോ എനിക്കിത് വില- കൊടുത്തു വാങ്ങേണ്ടിവന്നാലും സാരമില്ല,
എവിടെയെങ്കിലും വല്ല ചടങ്ങിനും പോകുന്നോ?
ഇവിടെത്തന്നെ. ഇന്നൊരു പ്രധാനരാത്രിയാണ്.
ഇന്ന് വെറുമൊരു സാധാരണ ബുധനാഴ്ച്ച രാത്രിയല്ലേ?
കലണ്ടര്‍ നിറയെ അതുണ്ട്.
L.B.ജെഫ്രീസ് ഈ മൂശയ്ക്കുള്ളില്‍ കഴിയേണ്ട അവസാന ആഴ്ച്ചയുടെ ആരംഭരാത്രിയാണിന്ന്.
ഞാനത് മറന്നു. വലിയ പ്രത്യേകതയുള്ള രാത്രി തന്നെ..
അതുകൊണ്ടല്ലേ മുഴുവന്‍ ഉത്തരവാദിത്വവും ‍ഞാന്‍ തന്നെ ഏറ്റെടുത്തത്.
ഈ സിഗരറ്റ് പെട്ടിയൊക്കെ ഒന്നു വൃത്തിയാക്കി വച്ചുകൂടേ?
അത് ഞാന്‍ ഷാന്‍ഹായിയില്‍ നിന്നും വാങ്ങിയതാണ്. അവിടവും വൃത്തിയാക്കണമെന്നെനിക്കുണ്ട്.
ഇതില്‍ പൊട്ടലൊക്കെയുണ്ട്. നിങ്ങളിത് ഉപയോഗിക്കാറുമില്ല.
അലങ്കാരത്തിനുള്ളതാണെങ്കില്‍...
വെള്ളിയില്‍ തീര്‍ത്ത, നിങ്ങളുടെ ഇനിഷ്യല്‍സ് വച്ച ഒരെണ്ണം ഞാന്‍ കൊടുത്തയക്കാം.
നിന്റെ കാശ് അങ്ങിനെയൊന്നും പാഴാക്കിക്കളയേണ്ട ആവശ്യമില്ല.
എന്റെ ഒരാഗ്രഹമാണത്.
ഓഹ്!
21-റെസ്റ്റോറന്റിലെ ഭക്ഷണത്തില്‍ നിന്നു തന്നെ തുടങ്ങാമല്ലേ?
അവിടെ പോകാന്‍ ഇനി ആംബുലന്‍സ് വിളിക്കണ്ടേ?
എന്തിന്? 21 ഇങ്ങോട്ടു വരുമെങ്കില്‍!
ഇത്രയും കാത്തതിനു നന്ദി, കാള്‍ അടുക്കള ദാ അവിടുന്ന് ഇടത്തേക്കാണ്.
ആ വൈനിങ്ങു തരൂ.
- ഗുഡീവനിംഗ്, മി.ജെഫ്രീസ്. - കാള്‍.
- എല്ലാം അവനില്‍ ചെറുചൂടില്‍ വയ്ക്കൂ. - ശരി മാഡം.
- വൈന്‍കുപ്പി അങ്ങു തുറന്നേക്കാം. - [ജെഫ് ] ആയിക്കോട്ടെ.
- "മൊണ്‍ട്രാഷെ" ആണിത്. - ഒരു ഗ്ലാസ് നിറച്ചെടുത്തോളൂ.
കോര്‍ക്ക് സ്ക്രൂ ദാ അവിടുണ്ട്.
ഇങ്ങുതരൂ, ഞാന്‍ തുറക്കാം.
- ഗ്ലാസ് ഇതു മതിയോ? - മതി, മതി.
ഇങ്ങനെ വെറുതേ കിടക്കുന്നതിനേക്കാള്‍ മടുപ്പിക്കുന്ന മറ്റൊന്നും കാണില്ല.
- ഈയൊരാഴ്ച്ച വല്ലാതെ ബുദ്ധിമുട്ടിക്കാണും. - ഇങ്ങു തരൂ, സര്‍.
അതേ. എങ്ങിനെയെങ്കിലും ഇതൊന്നഴിച്ച്, നടന്നുതുടങ്ങിയാല്‍ മതിയെനിക്ക്.
ഞാനിതിനെ നിങ്ങള്‍ക്കൊരിക്കലും മറക്കാനാകാത്ത ഒരാഴ്ച്ചയാക്കി മാറ്റും.
വളരെ നന്ദി.
കാള്‍, ഒന്നു നില്‍ക്കൂ.
- ഇതാ. ഒരു ടാക്സി പിടിച്ച് പോകൂ. - വളരെ നന്ദി, മിസ്സ്. ഫ്രിമോണ്ട്.
- ഡിന്നര്‍ ആസ്വദിച്ചാലും, മി.ജെഫ്രീസ്. - അങ്ങിനെയാകട്ടെ, ശുഭരാത്രി.
ശുഭരാത്രി.
ഹൊ, ഇന്നത്തെ എന്റെ ദിവസം!
- എന്താ, ക്ഷീണിച്ചോ? - ഒട്ടുമില്ല.
രാവിലെ മുഴുവന്‍ മീറ്റിംഗുകള്‍ ആയിരുന്നു,
പിന്നെ മാഡം ഡുഫ്രീനൊപ്പം "വാല്‍ഡോര്‍ഫില്‍” നിന്നൊരു ഡ്രിംഗ്...
അവര്‍ പാരീസില്‍ നിന്നും എന്തൊക്കെയോ വിവരങ്ങ- ളുമായി അപ്പോള്‍ എത്തിയതേ ഉണ്ടായിരുന്നുള്ളൂ.
പിന്നെ ഞാന്‍ ആ ഹാര്‍പ്പേഴ്സ് ബാസാറിലെ ആള്‍ക്കാരോടൊപ്പം 21-ല്‍ ലഞ്ചിനു പോയി.
അപ്പോഴാണ് ഡിന്നര്‍ ഓര്‍ഡര്‍ ചെയ്തത്.
പിന്നെ 20 ബ്ലോക്കപ്പുറത്ത് രണ്ടുപേരെ സാമ്പിള്‍ കാണിക്കാനുണ്ടായിരുന്നു.
അതുകഴിഞ്ഞ് ലീലാന്‍ഡിനും ഹേവാര്‍ഡിനുമൊപ്പം ഒരു കോക്ക്ടെയ്ല്‍ കഴിക്കാന്‍ കയറി.
ഞങ്ങളൊരുമിച്ചൊരു പുതിയ പ്രദര്‍ശനം നടത്താനുദ്ദേശിക്കുന്നുണ്ട്.
പിന്നെ വേഗത്തില്‍ തിരിച്ചെത്തി, വേഷമൊക്കെ മാറി...
എന്തായിരുന്നു മിസിസ്സ് ഹേവാര്‍ഡ് ധരിച്ചിരുന്നതെന്ന് ഓര്‍ക്കുന്നോ?
- വളരെ ഭംഗിയായിരുന്നു കാണാന്‍. - അതേയോ?
- വളരെ മനോഹരമായ, ഒരു ഇറ്റാലിയന്‍-- - ഓ, ഇറ്റാലിയനോ?
- കളിയാക്കുവാണല്ലേ? - അതും ഇറ്റാലിയന്‍.
ഇന്നത്തെ പത്രത്തില്‍ മൂന്നിടത്ത്...
- ‍ഞാന്‍ നിങ്ങളെ പരാമര്‍ശിച്ചിരുന്നു. - അതേയോ?
- ഇത്തരത്തിലൊരു ഖ്യാതി നമുക്ക് വിലകൊടുത്തു വാങ്ങാനാകില്ല. - എനിക്കറിയാം.
എന്നെങ്കിലും നിങ്ങളിവിടെ സ്വന്തമായൊരു സ്റ്റുഡിയോ ആരംഭിക്കണം.
എന്നിട്ട് പാകിസ്ഥാനില്‍ നിന്ന് എങ്ങിനെ ഞാനത് നടത്തിക്കൊണ്ടുപോകും?
ജെഫ്...
ഒരിടത്തു തന്നെ ഉറച്ചുനില്‍ക്കേണ്ട സമയമൊക്കെ ആയില്ലേ?
പിന്നെ, നിങ്ങള്‍ക്കിഷ്ടപ്പെട്ട ജോലി സ്വയം തെരഞ്ഞെടുക്കാം.
- അങ്ങിനെയൊന്നുണ്ടായിരുന്നെങ്കില്‍ എന്നു ഞാനാശിച്ചു പോകുന്നു. - നിങ്ങളാഗ്രഹിക്കുന്നത് ചെയ്യാം.
- മാസികയിലെ ജോലി കളഞ്ഞിട്ടോ? - അതെ.
- പക്ഷേ, എന്തിന്? - നിനക്കും എനിക്കും വേണ്ടി.
നാളെ വേണമെങ്കിലും എനിക്ക് ഒരു ഡസന്‍ ജോലി നിങ്ങള്‍ക്ക് പിടിച്ചുതരാന്‍ കഴിയും!
- മോഡലിംഗ് ഫോട്ടോകള്‍, ഛായാചിത്രങ്ങള്‍. - ഹ!
- ചിരിച്ചുതള്ളാന്‍ പറഞ്ഞതല്ല ഞാന്‍. - അതാണെനിക്ക് പേടി.
നിനക്ക് സങ്കല്‍പ്പിക്കാന്‍ കഴിയുമോ, ‍ ഞാന്‍ ഒരു ഫാഷന്‍ സലൂണിലേക്ക്...
താടിയൊക്കെ വളര്‍ത്തി, മുഷിഞ്ഞ ബൂട്ടുമിട്ട് ഒരു ജീപ്പില്‍ വന്നുകയറുന്നത്?
അതൊരു പ്രത്യേക കാഴ്ച്ചയാകുമല്ലേ?
നല്ല സുന്ദരനായി നിന്ന് ജോലി നോക്കുന്നത് എനിക്ക് മനസില്‍ കാണാന്‍ കഴിയുന്നുണ്ട്...
ഇരുണ്ട നീലനിറമുള്ള സ്യൂട്ടില്‍.
നടക്കാത്ത സ്വപ്നങ്ങള്‍ കാണുന്നത് തല്കാലം നമുക്കു നിര്‍ത്താം. എന്താ?
ഞാന്‍ ഡിന്നര്‍ വിളമ്പി വയ്ക്കാം.
♫♫♫
[ജെഫ് ] ശ്രീമതി ഏകാകിനി.
നീ ഒരിക്കലും അതുപോലെ വിഷമിക്കേണ്ടി വരില്ല എന്നു ഞാനുറപ്പുതരുന്നു.
ഓഹോ? നിങ്ങള്‍ക്ക് അപ്പോളെന്റെ, ദൂരെ 63-ാം തെരുവിലുള്ള ഫ്ലാറ്റും ഇവിടെ നിന്ന് കാണാന്‍ കഴിയുന്നുണ്ടോ?
ഇല്ലില്ല. പക്ഷേ നിന്റേത് പോലെ തന്നെ ജനകീയമായ...
മറ്റൊരു ചെറുഫ്ലാറ്റ് ഉണ്ടിവിടെ.
ബാലേ ഡാന്‍സറായ മിസ് പാവക്കുട്ടിയെ നീ മറന്നിട്ടില്ലല്ലോ?
ഒരു തേനീച്ച റാണിയെപ്പോലെ, എപ്പോഴും അവളെ ചുറ്റി ആണീച്ചകളുണ്ടാകും.
[ ലിസ ] ഒരു സ്ത്രീയെ സംബന്ധിച്ച് ഏറ്റവും കഠിനമായ ജോലിയാണ് അവളിപ്പോള്‍ ചെയ്യുന്നത്. - ചെന്നായ്ക്കളെ മെരുക്കല്‍.
നന്ദി.
കൂട്ടത്തില്‍ മെച്ചമെന്ന് തോന്നിക്കുന്ന ഒരാളെ അവള്‍ തെരഞ്ഞെടുത്തല്ലോ.
അവള്‍ അവനെ പ്രണയിക്കുന്നില്ല... അതിലൊരാളെപ്പോലും.
അത് നിനക്കെങ്ങിനെ പറയാന്‍ കഴിയുന്നു?
അവിടം എന്റെ ഫ്ലാറ്റിനെ അനുസ്മരിപ്പിക്കുന്നു എന്നല്ലേ നിങ്ങള്‍ നേരത്തേ പറഞ്ഞത്?
ഇന്നെങ്കിലും വേവിച്ചോ ആവോ!
[ സൈറണ്‍ ]
-
♫♫♫
ആ മനോഹര സംഗീതം എവിടെ നിന്നാണ് വരുന്നത്?
ആ കാണുന്ന ഫ്ലാറ്റില്‍ ഒരു ഗാന- രചയിതാവ് താമസമുണ്ട്.
- പിന്നെ-- - അയാളവിടെ ഒറ്റയ്ക്കാണ്.
അസന്തുഷ്ടമായ ഒരു ദാമ്പത്യത്തിന്റെ ഇരയാണന്ന് തോന്നുന്നു.
എന്തൊരു വശ്യസംഗീതം.
♫♫♫
നമുക്കു വേണ്ടി ചിട്ടപ്പെടുത്തിയ പോലുണ്ട്.
അതെ. അതാണ് അയാളിങ്ങനെ കിടന്നു കഷ്ടപ്പെടുന്നത്.
ഡിന്നര്‍ മോശമായെന്ന് ഇനി പറയാന്‍ പറ്റില്ലല്ലോ.
ലിസാ... വളരെ നന്നായിരിക്കുന്നു.
എന്നത്തേയും പോലെ.
ആളുകളും അവരുടെ ജീവിതരീതികളും തമ്മില്‍ വലിയ വ്യത്യാസമൊന്നുമില്ല..
- നമ്മളെല്ലാം ഭക്ഷിക്കുന്നു, സംസാരിക്കുന്നു, ചിരിക്കുന്നു, വസ്ത്രം ധരിക്കുന്നു. - അങ്ങിനെയല്ല. നോക്കൂ--
നിങ്ങളെന്നോടിങ്ങനെയെല്ലാം പറയുന്നത്--
എന്നില്‍ നിന്നും സത്യം മറച്ചുപിടിക്കാ- നാണെങ്കില്‍, അത് പറയേണ്ട ആവശ്യമില്ല.
- ഞാനൊന്നും മറയ്ക്കുന്നില്ല. - എനിക്ക് മനസിലാകുന്നില്ല.
ഇവിടവും നിങ്ങള്‍ പോകുന്ന മറ്റു സ്ഥലങ്ങളും തമ്മിലെന്താണ് ഇത്ര വ്യത്യാസം?
- ഒരാള്‍ക്ക് രണ്ട് അന്തരീക്ഷങ്ങളില്‍ ജീവിക്കാന്‍ കഴിയില്ലെന്നാണോ? - ചിലര്‍ക്ക് കഴിഞ്ഞേക്കാം.
- ഞാനത് പറഞ്ഞുമനസിലാക്കാം-- - സഞ്ചാരവും ഛായാഗ്രഹണവുമല്ലാതെ വേറെന്ത്?
- അവസാനമില്ലാത്ത ഒരൊഴിവുകാലം ആസ്വദിക്കുന്ന വിനോദയാത്രികനെപ്പോലെ. - ശരി.
നിന്റെ അഭിപ്രായം അങ്ങിനെയാവും.
- എന്റെ അഭിപ്രായം ഞാനൊന്ന്-- - ഈ പറയുന്ന കാര്യങ്ങളൊക്കെ...
പ്രത്യേകം ചിലര്‍ക്ക് മാത്രമേ കഴിയൂ എന്ന് പറയുന്നത് മണ്ടത്തരമാണ്.
‍ഞാനൊരു ലളിതവും സത്യവുമായ കാര്യമാണ് പറയുന്നത്,
ഒരല്പസമയം നീ വായടച്ചുവച്ചാല്‍ ഞാനത് തെളിയിച്ചുതരാം.
നിന്റെ സ്വഭാവം പോലെ മര്യാദയില്ലാത്തതാണ് ആ അഭിപ്രായമെങ്കില്‍, എനിക്കത് കേള്‍ക്കണ്ട.
- ഒന്നടങ്ങെടോ. - നിങ്ങള്‍--
ഞാനിവിടവുമായി യോജിക്കില്ല. നീയിവിടവുമായി യോജിക്കില്ല.
നീ പറയുന്നത് കേട്ടാല്‍ തോന്നും മനുഷ്യര്‍ ഒരിടത്ത് ജനിച്ച്, അവിടെ ജീവിച്ച്...
- അവിടെത്തന്നെ മരിക്കണമെന്ന്! - മിണ്ടരുത്!
നീയെപ്പോഴെങ്കിലും മീന്‍തലയും ചോറും കഴിച്ചിട്ടുണ്ടോ?
ഒരിക്കലുമില്ല.
എന്നോടൊപ്പം വന്നാല്‍ ചിലപ്പോള്‍ അതും ചെയ്യേണ്ടിവന്നേക്കും.
C-54 വിമാനത്തില്‍, 15,000 അടി ഉയരത്തില്‍ മൈനസ് 20 ഡിഗ്രി തണുപ്പില്‍ പറന്നിട്ടുണ്ടോ?
ഞാനെന്നും ലഞ്ച് കഴിച്ചിട്ട് സമയമു​ണ്ടെങ്കില്‍,
- അതാണ് സാധാരണ ചെയ്യുന്നത്. - നിനക്ക് വെടിയേറ്റിട്ടുണ്ടോ?
വെള്ളത്തില്‍ മുങ്ങിപ്പോയിട്ടുണ്ടോ?
മണല്‍ചാക്കുകള്‍ക്കു പിന്നിലൊളിച്ചിരുന്ന് കുപ്രസിദ്ധരുടെ ഫോട്ടോ എടുത്തിട്ടുണ്ടോ?
നീയെപ്പോഴെങ്കിലും-- ആ ഹൈ ഹീല്‍സ്-- കാടുകളില്‍ നടക്കാന്‍ നന്നായി ചേരും.
- ആ, ആറൗണ്‍സ് കനമുള്ള നിശാവസ്ത്രം. - മൂന്ന്!
മൂന്നെങ്കില്‍ മൂന്ന്. ഇതും ധരിച്ച് ഫിന്‍ലാന്‍ഡില്‍ പോയാല്‍ നീ തണുത്തുവിറച്ച് മരിക്കും.
എങ്ങിനെ വസ്ത്രം ധരിക്കണമെന്ന് മാത്രം എന്നെയാരും പഠിപ്പിക്കണ്ട.
അതേയതേ. ബ്രസീലില്‍ പോയി മഴക്കോട്ട് കിട്ടുമോന്ന് അന്വേഷിച്ചുനോക്ക്. മഴക്കാലത്ത് പോലും അത് കിട്ടുമെന്ന് വിചാരിക്കേണ്ട.
ലിസാ, ‍ഞാന്‍ ഒരു സ്യൂട്ട്കേസും കൊണ്ടാകും ജോലിക്ക് പോകുക.
ചിലപ്പോ പോകുന്ന വണ്ടിയില്‍ കിടന്നുറങ്ങേണ്ടി വരും.
പലപ്പോഴും ഉറങ്ങാനേ പറ്റാറില്ല. ചിലപ്പോള്‍ ദിവസങ്ങളോളം കുളിക്കാനും.
ചിലപ്പോള്‍ നമ്മള്‍ കഴിക്കേണ്ടി വരുന്നത്...
അറപ്പ് തോന്നിക്കുന്ന പലതിനേയും പാകം ചെയ്തതായിരിക്കും.
ജെഫ്, എന്നെ തെറ്റാണെന്ന് തെളിയിക്കാന്‍ നിങ്ങളിങ്ങനെ മന:പ്പൂര്‍വ്വം കൂട്ടിപ്പറയേണ്ട.
''മന:പ്പൂര്‍വ്വം കൂട്ടിപ്പറയാനോ?'' സത്യത്തില്‍ കുറച്ചാണ് ഞാന്‍ പറഞ്ഞത്.
പറയുന്നത് മനസിലാക്കൂ. നിനക്ക് ഒരിക്കലും ചേരില്ല ഈ ജീവിതം.
വളരെക്കുറച്ചു പേര്‍ക്കേ ഇത് പറ്റൂ.
നിന്നോട് തര്‍ക്കിച്ച് ജയിക്കാനാകില്ല.
ഞാന്‍ പറഞ്ഞതെല്ലാം അക്ഷരംപ്രതി സത്യമായതുകൊണ്ടാണത്.
എനിക്ക് മനസിലാകും. മറ്റൊരാളായിരുന്നെങ്കില്‍ ഇതൊരു ഉല്ലാസയാത്രയാണെന്ന് പറഞ്ഞെന്നെ പറ്റിച്ചേനേ.
ഒടുക്കം ആ കഥ സത്യമല്ലെന്നറിഞ്ഞ് ഞാന്‍ വിഷമിക്കേണ്ടിയും വന്നേനേ.
നില്‍ക്ക് നില്‍ക്ക്.
അങ്ങിനെ കടുംപിടിത്തം പിടിക്കുകയാണെങ്കില്‍ നിന്നെ ഞാന്‍ കൂടെ കൊണ്ടുപോകാം.
അതിന്റെയാവശ്യം വരില്ല.
അപ്പോ, നിങ്ങളിവിടെ താമസിക്കയുമില്ല, എനിക്ക് നിങ്ങള്‍ക്കൊപ്പം വരാനും കഴിയില്ലാ?
അത് ശരിയാകില്ല.
നമ്മളിലാര്‍ക്കെങ്കിലും മാറാന്‍ കഴിഞ്ഞാല്‍?
ഇപ്പോഴത്തെ അവസ്ഥയില്‍ അതിനൊരു സാധ്യതയുമില്ല.
ഞാന്‍-ഞാന്‍ നിങ്ങളെയാണ് സ്നേഹിക്കുന്നത്.
നിങ്ങളുടെ ജോലിയെപ്പറ്റി എനിക്കറിയേണ്ട ആവശ്യമില്ല.
എനിക്ക് നിങ്ങളുടെ ജീവിതത്തിന്റെ ഒരു ഭാഗമാകണമെന്നുണ്ട്.
പക്ഷേ, അതിനുള്ള ഒരേയൊരു വഴി...
ആ മാസികയുടെ വരിക്കാരിയാകുക എന്നത് മാത്രമാണെന്നെനിക്കിപ്പോള്‍ തോന്നുന്നു.
ഞാന്‍ എന്നെത്തന്നെ തെറ്റായാണ് മനസിലാക്കിയിരുന്നത്.
ഇത് നിന്റെ കുറ്റം കൊണ്ടല്ല. ഈ ടൗണ്‍ തന്നെ നിന്റെ കൈവെള്ളയിലല്ലേ?
അല്ല എന്ന് ഞാനിപ്പോള്‍ മനസിലാക്കുന്നു.
ഗുഡ്ബൈ, ജെഫ്.
ഗുഡ് നൈറ്റ് എന്നല്ലേ ഉദ്ദേശിച്ചത്?
- പറഞ്ഞത് കേട്ടല്ലോ, പിന്നെന്താ? - ലിസാ...
നമുക്ക്--
നമുക്ക്... പെട്ടെന്നൊരു തീരുമാനമെടുക്കണോ?
ഭാവി ഇരുട്ടിലാക്കേണ്ട.
ഇനിയെന്ന് നാം തമ്മില്‍ കാണും?
കുറച്ചുകാലത്തേക്കില്ല.
ചുരുങ്ങിയത്... നാളെ രാത്രി വരെയെങ്കിലും.
[ ഒരു സ്ത്രീയുടെ കരച്ചില്‍ ]
-
ഹേയ്, മഴ!
ഞാന്‍ ക്ലോക്കെടുക്കാം. അയ്യോ.
-
വലിക്ക്--
അകത്ത് കയറൂ.
-
ഒരുപാട് വൈകി. ഇനിയിപ്പോ കയറണ്ട.
വേണ്ട. ഇപ്പോ വരേണ്ട.
ഇല്ലില്ല. ഗുഡ് നൈറ്റ്.
-
ഇതെന്താ ഉണ്ടാക്കുന്നത്, മാഡം?
ഇതിനെ ''വിശപ്പ്.'' എന്നു വിളിക്കാം.
മഴ പെയ്ത് ഒരല്‍പ്പം തണുക്കുമെന്നാ കരുതിയത്.
- ചൂടും ഈര്‍പ്പവും കൂടിയതു തന്നെ മെച്ചം. - അവിടെ, അവിടെത്തന്നെ.
അവിടെത്തന്നെയാണ് നീര്.
നിങ്ങള്‍ വീല്‍ചെയറിനു പകരം ആ കട്ടിലില്‍ കിടന്നുറങ്ങിയിരുന്നെങ്കില്‍...
ഇന്‍ഷുറന്‍സ് കമ്പനിക്ക് എന്നെ ഇങ്ങോട്ടയക്കാതെ ലാഭിക്കാമായിരുന്നു.
- അത് നിങ്ങളെങ്ങിനെ മനസിലാക്കി? - കണ്ണൊക്കെ ചുവന്ന് തടിച്ചിരിക്കുന്നു.
- മണിക്കൂറുകളോളം ആ ജനാലയ്ക്ക് പുറത്തേക്ക് നോക്കിയിരുന്നതു കൊണ്ടാവും. - അതേയതേ.
ആരെങ്കിലും ഈ ഒളിഞ്ഞുനോട്ടം കണ്ടെത്തിയാല്‍ നിങ്ങളെന്തു ചെയ്യും?
അതാര് കണ്ടെത്തുന്നു എന്നത് പോലിരിക്കും. മിസ് പാവക്കുട്ടിയാണെങ്കില്‍--
അവളെ നിങ്ങളങ്ങിനെ നോക്കണ്ട.
അവള്‍ ജീവിതം ആസ്വദിക്കുന്ന ഒരു സാദാ പെണ്‍കുട്ടിയാണ്.
അങ്ങിനെയുള്ളവര്‍ക്കാണ് ഭാവിയില്‍ പൊണ്ണത്തടി യുള്ളവരും മദ്യപരുമായി മാറാന്‍ കൂടുതല്‍ സാധ്യത.
അതെ.
മദ്യത്തിന്റെ കാര്യം പറഞ്ഞപ്പൊഴാ. പാവം മിസ് ഏകാകിനി--
അവള്‍ ഇന്നലേയും ഒറ്റയ്ക്കിരുന്ന് കുടിച്ചുകുടിച്ചുറങ്ങിപ്പോയി.
പാവം. എന്നെങ്കിലും അവളുടെ ജീവിതത്തിലും സന്തോഷമുണ്ടാകാതിരിക്കില്ല.
അതെ. അന്നേതോ ഹതഭാഗ്യന് സ്വന്തം സന്തോഷം നഷ്ടമാകും.
ഈ ചുറ്റുപാടുമുള്ള ആരും അവളെ നോക്കുന്നതുപോലുമില്ലേ?
എനിക്കറിയില്ല.
മിക്കവാറും ആ സെയില്‍സ്മാന് സാധ്യതയുണ്ടാകും.
അതെന്താ, അയാളും ഭാര്യയും പിരിയുന്നോ?
എനിക്ക് ശരിക്കും മനസിലായിട്ടില്ല.
ഇന്നലെ രാത്രി, മഴയത്ത് അയാള്‍ പലതവണ പുറത്തുപോയിരുന്നു,
കൈയ്യില്‍ ഒരു വലിയ പെട്ടിയും കൊണ്ട്.
- അയാളൊരു സെയില്‍സ്മാന്‍ അല്ലേ? - രാത്രി 3 മണിക്ക് അയാളെന്ത് വില്‍ക്കാന്‍?
ടോര്‍ച്ച് ലൈറ്റുകള്‍, ഇരുട്ടില്‍ തിളങ്ങുന്ന വാച്ചിന്റെ സൂചി.
ലൈറ്റോടു കൂടിയ ബോര്‍ഡുകള്‍.
അല്ല അതങ്ങനല്ല.
അയാള്‍ ഫ്ലാറ്റില്‍ നിന്നെന്തോ പുറത്തേക്ക് കൊണ്ടുപോയതാണ്.
ഓഹോ! എങ്കിലത് അയാളുടെ സ്വന്തം സാധനങ്ങളാവും.
അയാള്‍ അവളെ ഉപേക്ഷിച്ച് കടന്നു കളയാന്‍ ശ്രമിക്കുകയാകും. ഭീരു.
ചില സമയത്ത് കൂടെ പൊറുക്കുന്നതിനേക്കാള്‍ നല്ലത് ഒളിച്ചോടുന്നത് തന്നെയാണ്.
വളരെ തരംതാണ മനുഷ്യരേ അങ്ങിനെയൊക്കെ ചെയ്യൂ.
ഇന്നു രാവിലത്തെ അവസ്ഥയോ?
- വേറേ എന്തെങ്കിലും നടന്നോ? - ഇല്ല.
അവിടത്തെ കര്‍ട്ടനൊന്നും ഇതുവരെ മാറ്റിയിട്ടില്ല.
- ഈ ഉഷ്ണത്തോ? - അതേന്നേ.
അതാ മാറ്റിയല്ലോ.
-
- മാറ്. പിറകിലേക്ക് മാറ്. - എങ്ങോട്ടു മാറാനാ?
- മറഞ്ഞുനില്‍ക്ക്. മറഞ്ഞുനില്‍ക്കാന്‍ - എന്താ കാര്യം?
ആ സെയില്‍സ് മാന്‍ ജനാലയിലൂടെ നോക്കുന്ന കണ്ടോ? മറഞ്ഞുനില്‍ക്ക്.
- അയാള്‍ നിങ്ങളെ കാണും. - നോക്കട്ടെ. മുന്‍പും ആളുകള്‍ എന്നെ നോക്കിയിട്ടുണ്ട്.
ഇതങ്ങിനെ സാധാരണ നോട്ടമല്ല.
അത് താന്‍ ചെയ്യുന്നത് ആരെങ്കിലും കണ്ടോ എന്ന് പേടിച്ച ഒരാളുടെ നോട്ടമാണ്.
-
അവിടുന്ന് മാറ്. അവിടുന്ന് മാറ്.
അയാള്‍ കണ്ടാല്‍ നിന്നെ ഓടിക്കും. വീട്ടിനകത്തേക്ക് പോ.
ശൂ. ശൂ.
ഗുഡ്ബൈ, മി.ജെഫ്രീസ്. നാളെ കാണാം.
-
- ഇനി ആ കസേരയില്‍ കിടന്നുറങ്ങല്ലേ. - ആ ശരി.
''ആ ശരി. ഓ ശരി'' നല്ല സംഭാഷണം.
സ്റ്റെല്ലാ...
ആ ബൈനോക്കുലേഴ്സ് ഒന്നിങ്ങെടുത്ത് തരാമോ?
പ്രശ്നമാണ്.
ഒരപകടം മണക്കുന്നുണ്ട്.
ആ മൂശ ഒന്നു പൊളിച്ചിരുന്നേല്‍ ഞാനിവിടുന്ന് രക്ഷപെട്ടേനേ.
അതുശരി.
-
നിങ്ങള്‍ ഒരു പെണ്‍കുട്ടിയെ ശ്രദ്ധിക്കണമെങ്കില്‍ അവള്‍ ഏതറ്റം വരെ പോകേണ്ടിവരും?
അവള്‍ സുന്ദരിയാണെങ്കില്‍ ഒരറ്റം വരെയും പോകേണ്ട കാര്യമില്ല.
എന്റെ കൂടെയുണ്ടായിരുന്നാല്‍ മതി.
‍ഞാന്‍ ഒപ്പം തന്നെയില്ലേ? എന്നെ ഒന്ന് മനസിലാക്കൂ.
ഞാനും നിന്റെയൊപ്പം തന്നെയല്ലേ?
നിങ്ങളുടെ മനസ് മറ്റെവിടെയോ ആണ്. എനിക്കിയാളെ പൂര്‍ണ്ണമായാണ് വേണ്ടത്.
നീ പ്രശ്നങ്ങളൊന്നും നേരിട്ടിട്ടില്ലേ?
ഇപ്പോള്‍ നേരിട്ടുകൊണ്ടിരിക്കുന്നു.
ഞാനുമതേ.
എന്താണെന്നെന്നോട് പറയൂ.
എന്തിന്--
എന്തിനൊരാള്‍ തന്റെ ഫ്ലാറ്റില്‍ നിന്നും മൂന്നുവട്ടം പുറത്തേക്ക് പോയിട്ട്,...
അതും രാത്രി, പെരുമഴയത്ത്... ഒരു വലിയ പെട്ടിയും കൊണ്ട്,...
വൈകി തിരിച്ചുവരണം?
- ഭാര്യ തന്നെക്കാത്ത് ഇരിക്കുന്ന കാണാനാകും അയാള്‍ക്കിഷ്ടം. - അല്ലല്ല.
അല്ലേയല്ല. ഈ സെയില്‍സ്മാന്റെ ഭാര്യ അങ്ങനല്ല.
മാത്രമല്ല, ഇന്നെന്തിനയാള്‍ ജോലിക്കു പോകാതിരുന്നു?
വീട്ടിലിരുന്ന് ജോലി ചെയ്യുന്നതാവും അയാള്‍ക്ക് പ്രിയം.
ന്യൂസ്പേപ്പറില്‍ പൊതിഞ്ഞ അറവുകത്തിയും...
കുഞ്ഞറക്കവാളും...
അയാള്‍ക്ക് പ്രിയമാകുന്നതെങ്ങിനെ?
ഒരു സാധ്യതയുമില്ല.
ദിവസം മുഴുവന്‍ അയാള്‍ തന്റെ ഭാര്യയുടെ മുറിയിലേക്ക് എന്തുകൊണ്ട് പോയില്ല?
അതിനു മറുപടി തരാന്‍ ഞാനാഗ്രഹിക്കുന്നില്ല.
എന്നാല്‍ ഞാന്‍ പറയാം, ലിസാ.
എവിടെയോ എന്തോ ചീഞ്ഞുനാറുന്നുണ്ട്.
- എന്റെ വെറും തോന്നല്‍ മാത്രമാകാം. - എന്താണത്?
പറയാന്‍ തന്നെ പേടിയാകുന്നു.
അയാള്‍ കുറച്ചുനേരത്തേ മുഷിഞ്ഞ വേഷത്തില്‍ പുറത്തുപോയിട്ട് ഇതുവരെ വന്നിട്ടില്ല.
എന്തൊരു ഭീകരകൃത്യമാകുമത്!
-
ഒരു മനുഷ്യശരീരം അറുത്തു മുറിക്കുക എന്നു പറയുമ്പോള്‍!
ജെഫ്, സത്യം പറയട്ടെ. നിന്നെ കണ്ടിട്ട് എനിക്കു പേടിയാകുന്നുണ്ട്.
ജെഫ്, ഞാന്‍ പറഞ്ഞത് കേട്ടോ?
- നീയെന്നെ പേടിപ്പിക്കുന്നു-- - ശ്ശ്... അയാള്‍ തിരിച്ചുവരുന്നുണ്ട്.
-
- ജെഫ്, എന്ത് വൃത്തികേടാണിത്! - എന്തുപറ്റി?
വെറുതേ ജനാലയിലൂടെ പുറത്തു നോക്കിയിരിക്കുന്നതൊരു കാര്യം,
പക്ഷേ, നിങ്ങളീ ബൈനോക്കുലറൊക്കെ വച്ച്...
കാണുന്ന എല്ലാത്തിനു പിന്നിലും ഉപജാപങ്ങള്‍ കാണുന്നതൊക്കെ മോശമാണ്!
ഇതെല്ലാം എനിക്കൊരു വിനോദമാ- ണെന്നാണോ നീ കരുതുന്നത്?
ഞാനൊന്നും കരുതുന്നില്ല,
പക്ഷേ, നീയിത് മതിയാക്കിയില്ലെങ്കില്‍ ഞാനിപ്പോ ഇവിടെനിന്നും പൊയ്ക്കളയും.
- അതിനിപ്പോ-- - നീയെന്താണ് കാണാനാഗ്രഹിക്കുന്നത്?
ആ സെയില്‍സ് മാന്റെ ഭാര്യക്കെന്തു പറ്റിയതാവും എന്നറിയാന്‍ ശ്രമിക്കുന്നതിന്..
എന്നെയൊരു കിറുക്കനാക്കുന്നോ?
- അവള്‍ക്കെന്തെങ്കിലും പറ്റി എന്നു നിങ്ങള്‍ക്കെങ്ങിനെയറിയാം? - ഒരുപാട് സൂചനകള്‍.
അവളൊരു അസുഖക്കാരിയാണ്. സ്ഥിര-പരിചരണം വേണ്ടൊരാള്‍.
എന്നിട്ടുമെന്തേ ആ ഭര്‍ത്താവോ മറ്റാരെങ്കിലുമോ അവളെ കാണാന്‍ മുറിയ്ക്കുള്ളിലേക്കു പോയില്ല?
- ചിലപ്പോളവള്‍ മരിച്ചുകാ​ണും. - എങ്കില്‍ ഡോക്ടറെവിടെ?
ശവസംസ്കാരം നടത്തേണ്ടവരെവിടെ?
ചിലപ്പോളവള്‍ മരുന്ന് കഴിച്ച് ഉറങ്ങിപ്പോയതാവും.
അയാളതാ ആ മുറിക്കുള്ളിലുണ്ട്. അവിടെ ഒന്നും കാണാനില്ല.
ഉണ്ടെടോ. ഞാനാ ജനാലയിലൂടെ കണ്ടതാണ്.
ഞാന്‍ വാദപ്രതിവാദങ്ങള്‍ കണ്ടു, കുടുംബകലഹങ്ങള്‍ കണ്ടു...
രാത്രിയിലെ രഹസ്യയാത്രകള്‍...
കത്തികള്‍, കഠാരികള്‍, കയര്‍.
ഇന്നലെ വൈകുന്നേരം മുതല്‍ ആ സ്ത്രീയുടെ ഒരനക്കം പോലുമില്ല.
അവളെവിടെയെന്നോ എങ്ങോട്ടു പോയെന്നോ എനിക്കറിയില്ല.
ചിലപ്പോളയാള്‍ ഭാര്യയെ ഉപേക്ഷിച്ചതാകും. എനിക്കറിയില്ല, അറിയേണ്ട ആവശ്യവുമില്ല!
ആരുടെയെല്ലാം വീടുകളില്‍ കഠാരികളും കയറും കാണും!
- പക്ഷേ... - ആരെല്ലാം ഭാര്യമാരോട് ദിവസം മുഴുവന്‍ സംസാരിക്കുന്നില്ല!
ഒരുപാട് ഭാര്യമാര്‍ തര്‍ക്കിച്ച് തര്‍ക്കിച്ച് ഭര്‍ത്താക്കന്മാരുടെ വെറുപ്പ് സമ്പാദിക്കുന്നു,
എന്നുവച്ച്, നിങ്ങള്‍ കരുതും പോലെ, എല്ലാവരും ഭാര്യമാരെ കൊന്നുകളയുമെന്നാണോ?
ആ വാക്ക് ഉപയോഗിക്കാതി- രിക്കാന്‍ കഴിയുന്നില്ല അല്ലേ?
അയാള്‍ ചെയ്തതെല്ലാം നിങ്ങള്‍ കണ്ടുവെന്നാണോ പറയുന്നത്?
- തീര്‍ച്ഛയായും, ഞാന്‍-- - കര്‍ട്ടന്‍ ഉയര്‍ന്നിരുന്നതു കൊണ്ടും...
ഇടനാഴിയിലും തെരുവിലും മുറ്റത്തും അയാള്‍ നടന്നതുകൊണ്ടും, അല്ലേ?
- ഞാന്‍ കണ്ടു-- - ജെഫ്, നീ കരുതുന്നോ ഒരു കൊലപാതകി ഇതെല്ലാം മറ്റുള്ളവര്‍ കാണ്‍കെ ചെയ്യുമെന്ന്?
- ഇതെല്ലാം അയാളാ കര്‍ട്ടന്റെ പിന്നിലിരുന്നല്ലേ ചെയ്യൂ? - അവന്‍ അതിബുദ്ധി കാട്ടുന്നതാണ്.
- മനപ്പൂര്‍വമുള്ള അശ്രദ്ധ. - ആപ്പറഞ്ഞത് നിങ്ങളുടെ അതിബുദ്ധി.
- കൊലപാതകി ഒരിക്കലും ഒരു തുറന്ന തിരശ്ശീലയ്ക്കു മുന്നില്‍ കൃത്യം ചെയ്യില്ല. - എന്തുകൊണ്ടില്ല?
ഇതുകേട്ടിട്ട്, ദാ ആ ജനാലയ്ക്കപ്പുറം കുടിലമായ എന്തോ നടക്കുന്നില്ലെന്ന് ആര്‍ക്ക് പറയാനൊക്കും?
എവിടെ? ഓ!
ഒന്നും പറയാനില്ല.
തുടക്കം മുതല്‍ പറയൂ, ജെഫ്.
നീ കണ്ടതോരോന്നായ് പറയൂ...
നിങ്ങളെന്ത് മനസിലാക്കിയെന്നും.
പറയു.
[ ലിസ ] രണ്ടാം നിലയ്ക്ക് പിന്നിലെ എഴുത്തു പെട്ടിയില്‍ എഴുതിയിരിക്കുന്നത്...
''മി. ആന്‍ഡ് മിസിസ്സ് ലാര്‍സ്--''
എല്‍. ഏ. ആര്‍. എസ്. ''ലാര്‍സ് തോര്‍വാല്‍ഡ്.''
ഫ്ലാറ്റ് നമ്പര്‍ എത്രയാ?
125 വെസ്റ്റ് നൈന്‍ത് സ്റ്റ്രീറ്റ്.
താങ്ക്യു ഡിയര്‍.
ഓക്കേ ചീഫ്. എന്റെ അടുത്ത ജോലിയെന്താണ്?
വീട്ടില്‍ പൊയ്ക്കോ.
ശരി. അയാളിപ്പോ എന്താ ചെയ്യുന്നത്?
സ്വീകരണമുറിയില്‍ ഇരുട്ടത്തിരിപ്പാണ്.
കിടപ്പുമുറിയ്ക്കടുത്തേക്ക് പോയിട്ടേയില്ല.
നീ വീട്ടില്‍ പോയി ഒന്നുറങ്ങ്. ഗുഡ് നൈറ്റ്.
- എന്താ സംഭവം, ജെഫ്? - നോക്കൂ, ഡോയില്‍, ഇത് ഫോണിലൂടെ പറയേണ്ടതല്ല.
നീയിവിടെ വന്ന് എല്ലാം കണ്ട് മനസിലാക്കണം. പ്രധാനമോ?
അത്ര പ്രധാനമൊന്നുമല്ല.
ഇവിടടുത്ത് ഒരു ചെറിയ കൊലപാതകം.
- എന്താ പറഞ്ഞത്, കൊലയോ? - അതെ. കൊല തന്നെ.
- വെറുതേ. - ഒരു ജോലി കണ്ടുപിടിച്ചുതന്നപ്പോള്‍...
ഞാന്‍ കരുതിയത് ഒരു ഡിറ്റക്ടീവ് ഇങ്ങനെയൊരവസരം പാഴാക്കില്ലെന്നാ.
- ഞാന്‍ ജോലിയിലല്ല. - എന്ത്?
ഞാനിന്ന് അവധിയിലാണ്.
- ഞാന്‍ മികച്ച ചിത്രങ്ങളെടുക്കുന്നത് എന്റെ അവധി ദിനങ്ങളിലാണ്. - ഞാനങ്ങോട്ടു വരാം.
ശരി, ഡോയില്‍. എത്രയും പെട്ടെന്നെത്തുക.
നിനക്ക് നല്ലതുവരും, സ്റ്റെല്ലാ.
ഹാ. ഇത് നോക്കിയേ.
എത്ര മനോഹരമാണിത്.
- വെറുതേയല്ല നിന്റെ ഭര്‍ത്താവ് ഇപ്പോഴും നിന്നെ പ്രേമിക്കുന്നത്. - പോലീസോ?
- എന്താ? - നിങ്ങള്‍ പോലീസിനെ വിളിച്ചോ?
സത്യത്തിലല്ല.
ഔദ്യോഗികമല്ല. ഇതെന്റെയൊരു പഴയ സുഹൃത്താണ്.
ഒരു പഴയ, മുന്‍കോപിയായ സുഹൃത്ത്.
എവിടെവച്ചാകും അയാളവളെ വെട്ടിനുറുക്കിയിരിക്കുക?
അത് ബാത്ത്ടബ്ബില്‍ വച്ചാകും, തീര്‍ച്ച.
എന്നാലേ അയാള്‍ക്കാ രക്തം മുഴുവന്‍ ചോര്‍ത്തിക്കളയാന്‍ പറ്റൂ.
ചോര ഒഴുകിത്തുടങ്ങും മുന്‍പ് ആ പെട്ടി മാറ്റിയാന്‍ അയാള്‍ക്കു കൊള്ളാം.
-
ഹാരീ?
നോക്കൂ, മി.ജെഫ്രീസ്.
ഛെ! ആ പെട്ടി മാറ്റുന്നതിനു മുന്‍പ് ഡോയില്‍...
ഇങ്ങെത്തിയിരുന്നെങ്കില്‍. അല്ലെങ്കില്‍ പോലീസിനെ വിളിക്കേണ്ടി വരും.
- എല്ലാം വെറുതേയാകുമല്ലോ. - ഒന്ന് നില്‍ക്ക്.
- മണ്ടത്തരം കാണിക്കരുതേ. - ഞാനാ ചരക്ക് ലോറിയുടെ പേര് നോക്കിയിട്ടു വരാം.
ഞാന്‍ ഇടവഴി ശ്രദ്ധിച്ചോളാം.
ലോങ് ഡിസ്റ്റന്‍സ് കോളാണ്.
-
കൊല്ലുന്നതോ മൃതശരീരമോ കാണാതെ ഇത് കൊലപാതകമാണെന്ന് നിങ്ങളെങ്ങിനെ ഉറപ്പിച്ചു?
ഈ പുള്ളി ചെയ്യുന്നതെല്ലാം സംശയാസ്പദമാണ്!
രാത്രിയാത്രകള്‍, കത്തികള്‍ കയറുകെട്ടിയ പെട്ടികള്‍,
മാത്രമല്ല, അയാളുടെ ഭാര്യയെ അവിടെ കാണാനേ ഇല്ലല്ലോ.
ഇപ്പറയുന്നതില്‍ ഒരു നിഗൂഢതയൊക്കെയുണ്ട്.
പക്ഷേ, കൊലപാതകമല്ലാതെ മറ്റെന്തെല്ലാം സാധ്യതകളുണ്ട്!
ഡോയില്‍, അവന്‍ കൈയ്യടക്കത്താല്‍ അയല്‍ക്കാരെ ഭ്രമിപ്പിക്കുന്ന,...
ജോലിയില്ലാത്ത ഒരു മാന്ത്രികനാണെന്നു മാത്രം നീയിനി പറഞ്ഞുണ്ടാക്കരുത്.
ഇത്ര പ്രകടമായി കൊല ചെയ്യുന്നത് മണ്ടത്തരമല്ലേ?
അതും ഈ 50ഓളം ജനാലകളിലൂടെ കാ​ണത്തക്കവിധം!
അതെല്ലാം കഴിഞ്ഞ് പിടിക്കാന്‍ വരുന്ന പോലീസിനേയും കാത്ത്, സിഗാറും വലിച്ചിരിക്കാന്‍ ഭ്രാന്തുണ്ടോ?
ശരി ഓഫീസര്‍, പോയി നിങ്ങളുടെ ഡ്യൂട്ടി ചെയ്യു. അയാളെ അറസ്റ്റ് ചെയ്താട്ടെ.
ജെഫ്, നരഹത്യാ കേസുകളെപ്പറ്റി താന്‍ ഏറെ അറിയേണ്ടതായുണ്ട്.
ചില മന്ദബുദ്ധികള്‍ പോലും, സൂക്ഷ്മതയോടെ ചെയ്ത കൊലപാതകങ്ങള്‍...
തെളിയിക്കാന്‍ ഒരുപാട് പോലീസുകാര്‍ പണിപ്പെടേണ്ടി വന്നിട്ടുണ്ട്.
ആ സെയില്‍സ് മാന്‍ അത്താഴം കഴിഞ്ഞ്, തന്റെ ഭാര്യയെ തട്ടി...
ആ പെട്ടിക്കുള്ളില്‍ സൂക്ഷിക്കേണ്ട യാതൊരു സാധ്യതയുമില്ല.
- പക്ഷേ, അതാണവിടെ നടന്നത്. - നിനച്ചിരിക്കാതെ നടക്കുന്നതാണ് ഈ കൊലകളില്‍ പലതും.
അതും ആയിരത്തിലൊന്ന് സാധ്യതമാത്രം.
അവനിപ്പോഴും ഫ്ലാറ്റില്‍ തന്നെയുണ്ട്. പരിഭ്രമമേതുമില്ലാതെ തന്നെ.
അപ്പോളിത്, ഞാന്‍ മെനഞ്ഞെടുത്ത ഒരു കഥയാണെന്നാണോ?
നീയെന്തോ കണ്ടിട്ടുണ്ട്...
പക്ഷേ, അതിന് ലളിതമായൊരു വിശദീകരണം കാണുമായിരിക്കും.
- ഉദാഹരണത്തിന്? - ഭാര്യ ഒരു ദൂരയാത്ര പോയിരിക്കാം.
അവള്‍ ശയ്യാലവംബിയായിരുന്നു.
അതേ. അതുശരിയാണ്.
എന്തായാലും ഞാനിപ്പോ പോകുന്നു, ജെഫ്.
നീയിതപ്പോള്‍ റിപ്പോര്‍ട്ട് ചെയ്യുന്നില്ലേ?
ഞാനിത് ചെറുതായൊന്ന് ചികഞ്ഞുനോക്കട്ടെ.
- നീ വെറുതേ അങ്ങിനെയൊരു പരിഹാസപാത്രമാകേണ്ട. - നന്ദി.
ഭാര്യയെ കാണാനില്ലെന്ന് നമുക്കറിയാം.
- അവളെ ഞാനാദ്യം കണ്ടുപിടിക്കട്ടെ. - അതുതന്നെ.
തലവേദനശല്യമുണ്ടോ തനിക്ക്?
- നീ വരുന്നതുവരെ ഇല്ലായിരുന്നു. - അതു പൊയ്ക്കോളും. ഒപ്പം ആ ഭ്രമാത്മക ചിന്തകളും.
അപ്പോ കാണാം.
-
പൊക്കോ.
അഞ്ചരമാസം മുന്‍പ് അയാള്‍ ആറുമാസ- ത്തേക്ക് വാടകയ്ക്കെടുത്തതാണാ വീട്.
ബഹളങ്ങളൊന്നുമില്ല. കുടിക്കാറുണ്ടെങ്കിലും സ്ഥിരം മദ്യപാനിയുമല്ല.
ആഭരണ മൊത്തക്കച്ചവടത്തില്‍ നിന്നുള്ള വരുമാനത്തില്‍ നിന്നും വാടകയൊക്കെ കൃത്യമായി കൊടുക്കുന്നുണ്ട്.
മറ്റുള്ളവരുമായി അധികം ഇടപഴകിയിരുന്നില്ല. അയാളും ഭാര്യയുമതേ.
ഇനിയവളെ പരിചയപ്പെടാമെന്ന് ആരും വ്യാമോഹിക്കേണ്ട.
- ഇന്നലെ പുലര്‍ച്ചയ്ക്കല്ലാതെ അവള്‍ പുറത്തിറങ്ങി ആരും കണ്ടിട്ടേയില്ല. - അവളെവിടെ--
- എത്ര മണിക്ക്? - പകല്‍ ആറിന്.
ആറുമണി.
ആ സമയത്താണ് ഞാന്‍ ഉറങ്ങിപ്പോയത്.
കഷ്ടമായിപ്പോയി. തോര്‍വാല്‍ഡ് ദമ്പതിമാര്‍ ഫ്ലാറ്റില്‍ നിന്നും പുറത്തുപോയത് ആ സമയത്താണ്.
എല്ലാം വങ്കത്തമായെന്ന് തോന്നുന്നോ?
ഇല്ലേയില്ല.
നിന്റെ ഭാര്യക്ക് സുഖമല്ലേ?
നന്നായിരിക്കുന്നു.
അവര്‍ പുറത്തുപോയെന്ന് ആരാണ് പറഞ്ഞത്?
- ആ-ആരു പുറത്തുപോയെന്ന്? - തോര്‍വാല്‍ഡ് ദമ്പതിമാര്‍, പകല്‍ ആറുമണിക്ക്.
ഓ... അതാ കെട്ടിടം സൂക്ഷിപ്പുകാരനും രണ്ട് അയല്‍വാസികളും.
ശങ്കയില്ലാത്ത, സ്ഫുടമായ ഉത്തരങ്ങള്‍. അവര്‍ നുണ പറഞ്ഞതല്ല, ഉറപ്പ്.
തോര്‍വാല്‍ഡ്സ് ദമ്പതിമാര്‍ റെയില്‍വേ സ്റ്റേഷനിലേക്കാണ് പോയത്.
അതവരെങ്ങിനെ ഊഹിച്ചു, ടോം?
അവരുടെ പെട്ടിയിലെന്താ, ഗ്രാന്റ് സെന്‍ട്രല്‍ സ്റ്റേഷനിലേക്കെന്ന് എഴുതിവച്ചിരുന്നോ?
തിരികെ വരുമ്പോള്‍ ആ സൂക്ഷിപ്പുകാരന്‍ തോര്‍വാല്‍ഡിനെ കണ്ടിരുന്നു.
അപ്പോഴയാള്‍ തന്റെ ഭാര്യയെ നാട്ടിലേക്കുള്ള ട്രെയിനില്‍ കയറ്റി വിട്ടിട്ടാണ് വരുന്നതെന്ന് പറഞ്ഞത്രേ.
കേട്ടിടത്തോളം ഈ സൂക്ഷിപ്പുകാരന്‍ ആളത്ര ശരിയല്ലല്ലോ.
- നിങ്ങളയാളുടെ ബാങ്ക് അക്കൗണ്ട് പരിശോധിച്ചിരുന്നോ? - ങ്ഹേ?
അയാളുടെ മൊഴി വിശ്വസിക്കാമോന്ന്?
അത് കൊലയാളി തന്നെ പറഞ്ഞ, തെളിവില്ലാത്തൊരു കഥയുടെ രണ്ടാം പതിപ്പല്ലേ?
ശരിക്കും ആ സ്ത്രീ ട്രെയിനില്‍ കയറുന്നത് നേരില്‍ കണ്ട ആരെങ്കിലുമുണ്ടോ?
അവര്‍ കൊല്ലപ്പെട്ടു എന്ന നിന്റെ നിഗമനത്തിന്മേലാണ് ഈ അന്വേഷണം തന്നെ തുടങ്ങിയതെന്ന് മറക്കേണ്ട.
നീയോ, മറ്റാരെങ്കിലുമോ അവള്‍ കൊല്ലപ്പെട്ടത് നേരിട്ടുകണ്ടായിരുന്നോ?
അത്... നീയെന്താ ചെയ്യുന്നത്?
ഈ കേസ് അന്വേഷിക്കുന്നോ അതോ എന്നെ മണ്ടനാക്കി രസിക്കുന്നോ?
സാധിക്കുമെങ്കില്‍, രണ്ടും.
എങ്കിലത് നന്നായി ചെയ്യാന്‍ നോക്ക്. ചെന്ന് തോര്‍വാല്‍ഡിന്റെ ഫ്ലാറ്റ് പരിശോധിക്ക്.
- തെളിവുകളുടെ നിധികുംഭമുണ്ടാകുമവിടെ. - അത് ബുദ്ധിമുട്ടാണ്.
ഇപ്പോ വേണമെന്നല്ല. അയാള്‍ പുറത്തേക്കിറങ്ങിയ ശേഷം.
പരിശോധനയുടെ വിവരം അയാള്‍ അറിഞ്ഞില്ലെങ്കില്‍ സാരമില്ലല്ലോ.
അയാളില്ലെങ്കിലും എനിക്കത് ചെയ്യാനൊക്കില്ല.
അവനെന്താ--
അയാളോടുള്ള പോലീസ് വകുപ്പിന്റെ ദാക്ഷിണ്യമാണോ?
എന്നെ ദേഷ്യം പിടിപ്പിക്കരുത്.
ഒരു ഡിക്റ്റക്ടീവിനു പോലും നേരേ കയറി ഒരു വീട് പരിശോധിക്കാനാകില്ല.
അവിടെ വച്ച് എന്നെയാരെങ്കിലും കണ്ടാല്‍ എന്റെ തൊപ്പി തെറിക്കും.
നിന്നെയാരും കാണാതിരുന്നാല്‍ പോരേ?
അവിടെയാരും ഇതൊന്നും ശ്രദ്ധിക്കാന്‍ പോകുന്നില്ല. മാത്രമല്ല, വല്ല തെളിവും കിട്ടിയാല്‍ അത്രയുമായി...
ഇല്ലെങ്കില്‍ അയാളുടെ നിരപരാധിത്വം തെളിയും.
ഇനിയും പറഞ്ഞ് ബോറാകാതിരിക്കാന്‍ ഞാന്‍ നിനക്ക് നിയമം പറഞ്ഞുതരാം...
സെര്‍ച്ച് വാറണ്ട് പുറപ്പെടുവിക്കേണ്ടത്, ബില്‍ ഓഫ് റൈറ്റ്സ് അക്ഷരംപ്രതി അറിയുന്ന ഒരു ജഡ്ജ് ആയിരിക്കണം.
- അയാള്‍ക്ക് തെളിവുകള്‍ കാണണം. - കാണിച്ചു കൊടുക്കണം..
ഞാനെന്തു പറയും?,
''യുവര്‍ ഓണര്‍, കുറ്റാന്വേഷണം ഹോബി യാക്കിയ എന്റെ ഒരു സുഹൃത്തുണ്ട്.
കഴിഞ്ഞ ദിവസം അത്താഴമൊക്കെ മൃഷ്ടാന്നം കഴിച്ച ശേഷം, അവന്‍--''
ന്യൂയോര്‍ക്ക് ശിക്ഷാനിയമപുസ്തകം അയാളെന്റെ മുഖത്തേക്ക് വലിച്ചെറിയും. അത് തന്നെ ആറു വോള്യമുണ്ട്.
നാളെ രാവിലെയാകുമ്പോഴേക്ക് ആ ഫ്ലാറ്റില്‍ തെളിവൊന്നും ബാക്കിയുണ്ടാവാന്‍ സാധ്യതയില്ല.
- അതോര്‍മ്മ വേണം നിനക്ക്. - കുറ്റാന്വേഷകന്റെ ഭാഗ്യക്കേട്.
അതിനകം പരിശോധിക്കാന്‍ നിനക്കെന്തെല്ലാം വേണ്ടിവരും?
എന്തുവേണമെന്നു പറയ്. വാതില്‍ക്കല്‍ വരെ നീളുന്ന രക്തം പുരണ്ട കാല്‍പ്പാടുകളോ?
നിര്‍ബന്ധം പിടിക്കരുത് താന്‍. താനാണ് എന്റെ സഹായം ആവശ്യപ്പെട്ടതെന്നും മറക്കണ്ട.
നികുതിദായകരെപ്പോലെയാണ് നിങ്ങള്‍ പെരുമാറുന്നത്.
നമ്മളെങ്ങിനെ മൂന്നു വര്‍ഷം, യുദ്ധസമയത്ത് ആ വിമാനത്തി- നുള്ളില്‍ സമയം ചെലവഴിച്ചു?
-
ഞാന്‍ റെയില്‍വേ സ്റ്റേഷനില്‍ ചെന്ന് തോര്‍വാല്‍ഡിന്റെ കഥയുടെ സത്യാവസ്ഥ ഒന്നന്വേഷിക്കാം.
കഥ മറന്നിട്ട് ആ പെട്ടി കണ്ടെത്താന്‍ നോക്കൂ. മിസിസ്സ്. തോര്‍വാല്‍ഡ് അതിനുള്ളിലാണ്.
ഓ, മറന്നു. തോര്‍വാല്‍ഡിന്റെ കത്തുപെട്ടിയില്‍ ഈ പോസ്റ്റ്കാര്‍ഡ് ഉണ്ടായിരുന്നു.
ഇന്നലെ ഉച്ചയ്ക്ക് 3.30ന് മെരിറ്റ്സ്വില്ലില്‍ നിന്നും പോസ്റ്റുചെയ്തതാണിത്.
ഇവിടെ നിന്ന് 80 മൈല്‍ വടക്ക്.
ഇത് പറയുന്നത്! ''യാത്ര നന്നായി.
ഇപ്പോത്തന്നെ നല്ല സുഖമുണ്ട്. സ്നേഹത്തോടെ, അന്ന.''
അഹ്... അത്... ഉം--
അന്ന-- അത് ഞാനുദ്ദേശിക്കുന്ന ആളാണോ?
- മിസിസ്സ്. തോര്‍വാല്‍ഡ്. - ഓഹോ!
സഹായം വേണോ, ജെഫ്?
മറ്റൊരു നല്ല കുറ്റാന്വേഷകനെ ഇങ്ങോട്ട് വിട്ടാല്‍ വളരെ ഉപകാരം.
-
- ഓ, ഇതില്‍ ജിന്‍ (മദ്യം) എവിടെ? - ഞാനെടുത്തുകൊണ്ടുവരാം.
-
വേഗത്തില്‍, ആ ഇടതു കൈ ഉയര്‍ത്തി...
♫♫♫
-
- ഹലോ. അതേ. - ഹലോ, മിസ്. ഡോയില്‍?
- ഇത് ജെഫ് ആണ്. ടോം അവിടെത്തിയോ? - ഇല്ലല്ലോ. ജെഫ്.
- അവനെവിടെയാണെന്നെങ്കിലും നിങ്ങള്‍ക്കറിയാമോ? - ഒന്നുമറിയില്ല.
- അത്യാവശ്യം വല്ലതുമാണോ, ജെഫ്? - വളരെ അത്യാവശ്യമാണ് ടെസ്സ്.
അദ്ദേഹമെവിടെയന്നറിഞ്ഞാലുടന്‍ ഞാന്‍ നിങ്ങളെ വിളിക്കാന്‍ പറയാം.
അങ്ങിനെയല്ല. ഉടനേ ഇങ്ങോട്ടൊന്നു വരാന്‍ പറഞ്ഞാല്‍ മതിയാകും.
- ഇന്നുരാത്രി തോര്‍വാല്‍ഡ് സ്റ്റേഷന്‍ വിടാന്‍ സാധ്യതയുണ്ട്. - ഏതു തോര്‍വാല്‍ഡ്?
അതവനറിയാം. തോര്‍വാല്‍ഡ് ഇവിടത്തെ ഒരാളാണ് ടെസ്സ്. വിഷമിക്കാനൊന്നുമില്ല.
ഹഹ... ഗുഡ് നൈറ്റ്, ബുദ്ദൂസേ.
ഗുഡ് നൈറ്റ്,.
-
വീണ്ടും ലോങ് ഡിസ്റ്റന്‍സ് കാള്‍.
-
പുറത്താരോ വന്നിട്ടുണ്ട്. ആരാ​​ണാവോ?
- ഹായ്. - ഹലോ.
-
ഹലോ.
- നീ മുടിയിതെന്തു ചെയ്തു? - ഓ, ഞാന്‍ വെറുതേ--
തോര്‍വാല്‍ഡിനെ നോക്ക്. അവന്‍ കടന്നുകളയാനുള്ള തയ്യാറെടുപ്പിലാണ്.
-
അയാളത്ര ധൃതിയിലൊന്നുമല്ല.
അയാള്‍ തന്റെ സാധനങ്ങളെല്ലാം കിടക്കയില്‍ നിരത്തിവച്ചിട്ടുണ്ട്!
ഷര്‍ട്ടും സ്യൂട്ടും കോട്ടും സോക്സുമെല്ലാം.
- ആ ഭാര്യ കിടക്കയ്ക്കരികെ വച്ചിരുന്ന തുകല്‍ ബാഗുപോലും. - അതിനെന്താ?
അയാള്‍ അതാ തട്ടലമാരയില്‍ ഒളിച്ചു വച്ചിരിക്കയായിരുന്നു.
അത് പുറത്തെടുത്ത ശേഷം അയാളൊരു ലോങ് ഡിസ്റ്റന്‍സ് കാള്‍ ചെയ്തു.
ഭാര്യയുടെ ആഭരണങ്ങളായിരുന്നു ആ ബാഗിനുള്ളില്‍ മുഴുവന്‍.
അതിലെന്തോ കുഴപ്പമുണ്ടെന്നു കണ്ട് ആരുടേയോ ഉപദേശം തേടിയതാകാം.
- ഭാര്യയല്ലാതെ മറ്റൊരാള്‍. - ഭാര്യയോട് ഉപദേശം തേടി ഞാനയാളെ കണ്ടിട്ടേയില്ല.
അവള്‍ പക്ഷേ ചോദിക്കാതെ തന്നെ അത് കൊടുക്കുന്നത് ഞാന്‍ കണ്ടിട്ടുണ്ട്.
-
- അയാളെങ്ങോട്ടാകും പോകുന്നത്? - എനിക്കറിയില്ല.
- അയാളിനി തിരിച്ചുവന്നില്ലെങ്കിലോ? - അവന്‍ വരും. സാധനങ്ങളെല്ലാം ഇവിടെ ഇരിക്കുകയല്ലേ!
- ഇനിയിപ്പോ ഇവിടെ ധൈര്യമായി വെളിച്ചം കത്തിക്കാമല്ലോ! - ഇപ്പോ വേണ്ട.
ആ... ഇനി കത്തിച്ചോളൂ. അവന്‍ വലത്തേക്കു തിരിഞ്ഞ് എങ്ങോട്ടോ പോയിക്കാണണം.
എത്ര ശ്രമിച്ചിട്ടും, ജോലിയില്‍ ഇന്നെനിക്ക് ശ്രദ്ധിക്കാനേ കഴിഞ്ഞില്ല.
- തോര്‍വാല്‍ഡിനെ കുറിച്ചാലോചിചിട്ടോ? - പിന്നെ നിങ്ങളെയും, സുഹൃത്ത് ഡോയിലിനേയും.
- അയാള്‍ പോയിട്ട് വല്ലതും അറിഞ്ഞോ? - ഒരു വിവരവുമില്ല.
റെയില്‍യാത്രയേയും ആ പെട്ടിയേയും കുറിച്ച് അന്വേഷിക്കാന്‍ പോകുന്നെന്നാ പറഞ്ഞത്.
ഇപ്പോഴും അത് ചെയ്യുകയാവും.
എന്താ ചിന്തിക്കുന്നത്?
- ഒരു കാര്യം എനിക്കങ്ങോട്ട് ദഹിക്കുന്നില്ല. - എന്താണത്?
സ്ത്രീകള്‍ പ്രവചനാതീതരൊന്നുമല്ല.
എന്നിട്ടും നിന്റെ മനസിലുള്ളത് എനിക്ക് മനസിലാകുന്നില്ലല്ലോ.
ഒരു സ്ത്രീക്ക് പ്രിയപ്പെട്ട ഹാന്‍ഡ്ബാഗ്,
അതും തന്റെ കൈയ്യെത്തും ദൂരത്ത്, കട്ടിലിനടുത്തു തന്നെ സൂക്ഷിച്ചിരുന്നത്.
പക്ഷേ, പെട്ടെന്നൊരു യാത്ര പോയപ്പോള്‍ അതെടുക്കാന്‍ വിട്ടുപോകുന്നു. എന്തുകൊണ്ട്?
കാരണം അങ്ങിനെയൊരു യാത്രയെപ്പറ്റി അവള്‍ക്ക് യാതൊരറിവും ഇല്ലായിരുന്നു.
പോയ സ്ഥലത്ത് ഒരു ഹാന്‍ഡ്ബാഗും ആവശ്യമുണ്ടാവില്ലെന്നും.
അതേ. പക്ഷേ, അതവളുടെ ഭര്‍ത്താവിന് അറിയാമായിരുന്നു.
പിന്നെ ആഭരണങ്ങള്‍-- സ്ത്രീകള്‍ തങ്ങളുടെ ആഭരണങ്ങള്‍ സാധാരണ പേഴ്സില്‍ സൂക്ഷിക്കാറില്ല...
അങ്ങിനെ ചെയ്താല്‍ പോറലേല്‍ക്കാനും കുരുക്ക് വീഴാനുമൊക്കെ സാധ്യതയുണ്ട്.
- എങ്കില്‍ അവരത് ഭര്‍ത്താക്കന്മാരുടെ വസ്ത്രത്തിനിടയില്‍ വയ്ക്കാറുണ്ടോ? - ഒരിക്കലുമില്ല.
അവരതതുപേക്ഷിച്ച് എങ്ങും പോകാറുമില്ല.
ചുരുക്കിപ്പറഞ്ഞാല്‍, ആശുപത്രിയില്‍ ഒഴികെ എവിടെ പോയാലും...
- സ്ത്രീകള്‍ പെര്‍ഫ്യൂമും ആഭരണങ്ങളും അണിയാറുണ്ട്. - അതുശരി.
- ഇതവിടെ വച്ചേ. അതത്ര പ്രധാനമാണല്ലേ? - പിന്നേ. അത് അടിസ്ഥാന ചമയക്കോപ്പാണ്.
മാത്രമല്ല, അത് തന്റെ പ്രിയപ്പെട്ട ഹാന്‍ഡ്ബാഗിലാക്കി ഭര്‍ത്താക്കന്മാരുടെ അലമാരയില്‍ ഉപേക്ഷിക്കാറുമില്ല.
ഞാനതിനോട് യോജിക്കുന്നു പൊന്നേ.
പക്ഷേ ടോം ഡോയിലിന്റെ കൈവശം അതിനൊരു വിശദീകരണമുണ്ട്.
- എന്ത്, മിസിസ്. തോര്‍വാല്‍ഡ് ഇന്നലെ ഭര്‍ത്താവുമൊത്ത് യാത്രപോയെന്നോ? - അതേ. സാക്ഷിമൊഴികളനുസരിച്ച്.
എങ്കില്‍ മി. ഡോയിലിനോട് എനിക്കൊരു പ്രതിവാദമുണ്ട്.
- അതൊരിക്കലും മിസിസ്. തോര്‍വാല്‍ഡ് ആകാന്‍, സാധ്യതയില്ല, അല്ലെങ്കില്‍ എനിക്ക് സ്ത്രീകളെ അറിയില്ല. - ഓ?
- അപ്പോള്‍ സാക്ഷികളോ? - അവരൊരു സ്ത്രീയെ കണ്ടിരിക്കാം,
പക്ഷേ അത് മിസിസ്. തോര്‍വാല്‍ഡ് ആയിരിക്കാന്‍ സാധ്യതയില്ല.
- പറഞ്ഞുവന്നിടത്തോളം. - അതേയോ?
ഇവിടെ വരൂ.
ഇത് പറയുമ്പോള്‍ നിങ്ങളുടെ സുഹ‌ൃത്തിന്റെ മുഖം മാറുന്നതെനിക്കൊന്ന് കാണണം.
കേട്ടിടത്തോളം അവന്‍ അത്ര വലിയൊരു കുറ്റാന്വേഷകനൊന്നുമല്ല.
അങ്ങിനെ പറ‍ഞ്ഞു തള്ളേണ്ട. കഠിനാധ്വാനിയാണയാള്‍‍.
അയാളൊന്നിങ്ങു വന്നെങ്കില്‍.
ധൃതി പിടിക്കല്ലേ. നമുക്ക് സമയമുണ്ട്.
- നമുക്ക് എന്തുണ്ടെന്ന്? - സമയം.
ഞാനിന്നിവിടെ താമസിക്കാന്‍ പോകുന്നു.
അതിനാദ്യം വീട്ടുടമയോട് സമ്മതം വാങ്ങണം.
ഈ വാരാന്ത്യം മുഴുവന്‍ ഞാനവധിയെടുക്കും.
വളരെ നല്ലത്. പക്ഷേ ഇവിടെ ഒരു കട്ടിലല്ലേയുള്ളൂ?
ഇനി നിങ്ങള്‍ സംസാരിച്ചാല്‍ ഞാന്‍ നാളെ രാത്രിയും തങ്ങും.
എന്റെ കൈയ്യില്‍ നിനക്ക് തരാന്‍ നിശാവസ്ത്രങ്ങളൊന്നും കാണില്ല.
നീയല്ലേ പറഞ്ഞത് ഞാന്‍ ഒറ്റ സ്യൂട്ട്കേസ് മാത്രം ഉപയോഗിക്കേണ്ടി വരുമെന്ന്?
നിന്റെ പെട്ടി ഇത്ര ചെറുതാകില്ല എന്നെനിക്കുറപ്പുണ്ട്.
- ഇതാണോ സ്യൂട്ട്കേസ്? - ഇത് രാത്രി തങ്ങാനുള്ള സാധനങ്ങളിടാനുള്ളതാണ്.
കണ്ടാല്‍ ചെറുതാണെങ്കിലും ഉള്ളില്‍ ധാരാളം സ്ഥലമു​ണ്ട്.
ധൃതിയില്‍ പായ്ക്ക് ചെയ്തതുപോലുണ്ടല്ലോ?
മനോഹരമായിരിക്കുന്നു.
കൈമാറുന്നോ?... കിടക്കാനൊരിടത്തിനു പകരം എന്റെ വക ഒരു സമ്മാനം.
അങ്ങിനെയാകട്ടെ.
-
വീണ്ടുമതേ സംഗീതം.
ഒരാള്‍ക്ക് ഇങ്ങിനെയൊരു ഗാനം എഴുതാന്‍ എന്താകും പ്രചോദനം?
വീട്ടുടമ മാസത്തിലൊരിക്കല്‍ കൊടുക്കുന്നതാകാം.
എത്ര മനോഹരം!
- എനിക്കും സര്‍ഗ്ഗശേഷിയുണ്ടായിരുന്നെങ്കില്‍ എന്ന് ഞാന്‍ ആഗ്രഹിച്ചുപോകുന്നു. - നിനക്കതുണ്ട് പൊന്നേ.
ദുര്‍ഘടമായ സന്ദര്‍ഭങ്ങള്‍ സൃഷ്ടിക്കാന്‍ നിനക്ക് പ്രത്യേക കഴിവാണ്.
- അതേയോ? - തീര്‍ച്ചയായും. ഇപ്പോ ഇവിടെക്കേറി താമസിക്കുന്നത് തന്നെ ഉദാഹരണം.
മുന്നറിയിപ്പില്ലാത്ത ആക്രമണമാണ് എറ്റവും ഫലപ്രദം.
തന്നേമല്ല. നിങ്ങള്‍ അപസര്‍പ്പക കഥകളൊന്നും വായിക്കാറില്ലേ?
അവയില്‍, നായകനെ അപകടത്തില്‍ നിന്നെപ്പോഴും രക്ഷിക്കുന്നത് അവന്റെ പെണ്‍സുഹൃത്താണ്.
അവളാണോ, പ്രലോഭിപ്പിക്കുന്ന നര്‍ത്തകിമാരുടെ നഖങ്ങളില്‍ നിന്നും...
- വികാരാധീനരായ സമ്പന്നപുത്രിമാരില്‍ നിന്നും അയാളെ രക്ഷിക്കുന്നത്‍? - അതുതന്നെ.
അതേയല്ലേ?
എന്നിട്ടും, കഥകളില്‍ ഒരിക്കലും അവര്‍ ഒരുമിക്കാറേയില്ലല്ലോ?
- അത് അസാധാരണം തന്നെ. - വിചിത്രം.
- ‍ഞാന്‍ വേഷമൊന്നു മാറട്ടെ. - തീര്‍ച്ചയായും.
ആദ്യം അടുക്കളയില്‍ ചെന്ന് അല്‍പ്പം കാപ്പി തിളപ്പിക്കാം.
അല്‍പ്പം ബ്രാണ്ടിയുമെടുത്തോളൂ.
-
ഹാരീ.
-
- ജെഫ്. - ഹായ്.
-
തോര്‍വാല്‍ഡിനെ പറ്റി കൂടുതല്‍ എന്തെങ്കിലും വിവരം ലഭിച്ചോ?
ഉവ്വ്. അവന്‍ കടന്നുകളയും മുന്‍പ് നീ തിരിച്ചെത്തില്ലേ എന്ന് ഞാന്‍ പേടിച്ചു.
- അയാള്‍ കടക്കാനുള്ള പുറപ്പാടാണോ? - അയാള്‍ തന്റെ സാധനങ്ങളെല്ലാം...
പായ്ക്ക് ചെയ്യുന്നതിനായി കിടപ്പുമുറിയില്‍ നിരത്തിവച്ചിരിക്കുകയാണ്.
ഞാന്‍ ബ്രാണ്ടി തയ്യാറാക്കുവാണ്. മി. ഡോയില്‍, അല്ലേ?
[ജെഫ് ] ടോം, ഇത് മിസ്സ് ലിസ ഫ്രിമോണ്ട്.
- ഹൗ ഡു യൂ ഡൂ? - ഞങ്ങള്‍ കരുതുന്നത് തോര്‍വാല്‍ഡ് കുറ്റം ചെയ്തു എന്നാണ്.
വേണ്ട, ടോം.
-
ഹലോ.
- ലഫ്റ്റനന്റ് ഡോയില്‍. - ഇവിടെയുണ്ട്. നിങ്ങള്‍ക്കാ.
- ഹലോ. - ലഫ്റ്റനന്റ് ഡോയില്‍, സര്‍?
അതേ, പറയൂ.
ഓ, അതുശരി. താങ്ക്യൂ. ഗുഡ്ബൈ.
കാപ്പി ഇപ്പോ റെഡിയാകും.
- ജെഫ്, ഇദ്ദേഹത്തിനോട് ആഭരണത്തെ പറ്റി പറയുന്നില്ലേ? - ആഭരണമോ?
അയാള്‍, ഭാര്യയുടെ ആഭരണങ്ങള്‍ തന്റെ വസ്ത്രങ്ങള്‍ക്കുള്ളില്‍ ഒളിപ്പിച്ചിട്ടുണ്ട്.
- അതയാളുടെ ഭാര്യയുടേതാണെന്ന് ഉറപ്പാണോ? - അതേ. അവളുടെ ഹാന്‍ഡ്ബാഗിനുള്ളിലായിരുന്നു അവ.
- മി. ഡോയില്‍, അതില്‍നിന്നും ഒരേയൊരു നിഗമനത്തിലല്ലേ എത്താന്‍ കഴിയു. - എന്തു നിഗമനം?
ഇന്നലെ അയാളോടൊപ്പം പോയത് മിസിസ്. തോര്‍വാല്‍ഡ് അല്ലാ എന്ന്.
- നിങ്ങളത് മനസിലാക്കി അല്ലേ? - സ്ത്രീകള്‍, സാധാര​ണ യാത്ര പോകുമ്പോള്‍...
ആഭരണം എടുക്കാതെ പോകാറില്ല.
നിനക്ക് ഇത്രയും വിശദീകരണത്തിന്റെ ആവശ്യമുണ്ടോ ടോം?
സത്യം പറഞ്ഞാല്‍ ഇല്ല.
ലാര്‍സ് തോര്‍വാല്‍ഡ് ഒരു കൊലയാളിയേ അല്ല ​എന്നെനിക്ക് വ്യക്തമാ​ണ്.
അപ്പോ, ഇവിടെ നടക്കുന്നതിനെല്ലാം തനിക്ക് വിശദീകരണം തരാനൊക്കുമെന്നാണോ‍?
ഇല്ല. അത് നിങ്ങള്‍ക്കും കഴിയില്ലല്ലോ.
ഒരാളുടെ സ്വകാര്യലോകത്തേക്കാണ് നിങ്ങള്‍ ഒളി‍ഞ്ഞുനോക്കിയിരുന്നത്.
പരസ്യമായി വിശദീകരിക്കേണ്ടാത്ത പലതും ആ ലോകത്ത് നടക്കും.
സ്വന്തം ഭാര്യയെ വകവരുത്തുന്നത് പോലെ, അല്ലേ?
മനസില്‍ നിന്ന് ആദ്യം ആ ചിന്ത മാറ്റൂ. അല്ലെങ്കില്‍ അത് നിങ്ങളെ വഴിതെറ്റിക്കും.
അപ്പോ ആ അറക്കവാളും കത്തിയും?
- നിങ്ങള്‍ക്ക് സ്വന്തമായി അറക്കവാളുണ്ടോ? - ഉണ്ടായിരുന്നു, വീട്ടില്‍, ഗ്യാരേജില്‍--
[ ഡോയില്‍ ] അതുവച്ച് നിങ്ങള്‍ ​ എത്രപേരെ വെട്ടിമുറിച്ചിട്ടുണ്ട്?
അല്ലെങ്കില്‍ താന്‍ ഇതുവരെ കൈവശം വച്ചിട്ടുള്ള കത്തികള്‍ ഉപയോഗിച്ച്?‌
നിങ്ങളുടേത് ഒരു കുഴ‍‍‍ഞ്ഞ യുക്തിയാണ്
അവളുടെ തിരോധാനവും പിന്നെ ആ പെട്ടിയും ആഭരണവും നിങ്ങള്‍ക്ക് തള്ളിക്കളയാനാകില്ല.
ഞാന്‍ റെയില്‍വേ സ്റ്റേഷനില്‍ അന്വേഷിച്ചു. അയാള്‍ ഒരു ടിക്കറ്റ് വാങ്ങിയിരുന്നു.
പത്തു മിനിട്ട് കഴിഞ്ഞ് ഭാര്യയെ ട്രെയിനില്‍ കയറ്റിവിടുകയും ചെയ്തു.
മെരിറ്റ്സ്വില്ലിലേക്ക്. എല്ലാത്തിനും സാക്ഷികളുണ്ട്.
അങ്ങിനെയൊരു സ്ത്രീ പോയിരിക്കാം. പക്ഷേ അത് മിസിസ് തോര്‍വാല്‍ഡ് ആകാന്‍ തരമില്ല.
- ആ ആഭരണങ്ങള്‍-- - മിസ് ഫ്രിമോണ്ട്, സ്ത്രൈണ-ജ്ഞാനം മാസികകളില്‍ ഫലവത്തായേക്കാം.
എന്നാല്‍ യഥാര്‍ത്ഥ ജീവിതത്തില്‍ അതൊരു യക്ഷിക്കഥ മാത്രമാണ്.
ഈപ്പറയുന്ന സ്ത്രൈണ-ജ്ഞാനം അനുസരിച്ചാണ് കേസന്വേഷണങ്ങള്‍ നടന്നിരുന്നതെങ്കില്‍ എത്രയെത്ര വര്‍ഷങ്ങളെനിക്ക് പാഴായേനേ!
ശരി ശരി. നിങ്ങള്‍ക്കാ വലിയ പെട്ടി കണ്ടെത്താന്‍ കഴിഞ്ഞില്ലല്ലോ അല്ലേ?
നിങ്ങളീ പറഞ്ഞതെല്ലാം പഴയൊരു പോലീസുകാരന്റെ ജല്‍പ്പനങ്ങളാ​ണ്.
ഞാനത് കണ്ടെത്തി. ഇവിടെ നിന്നിറങ്ങി അരമ​ണിക്കൂറിനകം.
ഒരാള്‍ പെട്ടി വടമുപയോഗിച്ച് കെട്ടുന്നതും സര്‍വ്വസാധാരണമാകുമല്ലോ, അല്ലേ?
പൂട്ട് പൊട്ടിയതാണെങ്കില്‍, അതേ.
അതിനകത്തുന്ന് എന്താ കണ്ടെത്തിയത്, എനിക്കെഴുതിയ ഭീഷണിക്കത്തോ?
മിസിസ്. തോര്‍വാല്‍ഡിന്റെ വസ്ത്രങ്ങള്‍;
അലക്കി, വൃത്തിയായി അടുക്കിയത്. വിലകൂടിയതല്ലെങ്കിലും ആകര്‍ഷകം.
നിങ്ങളതെല്ലാം ലാബിലേക്കയച്ചില്ലേ?
ഞാനത് നിയമപരമായി, പോകേണ്ടിടത്തേക്ക് അയച്ചിട്ടുണ്ട്.
ഈയൊരു ചെറിയ യാത്രയ്ക്ക് വേണ്ടി,
അവളെന്തിന് തന്റെ എല്ലാ സാധനങ്ങളും എടുക്ക​ണം?
അത് നമുക്ക് സ്ത്രീ മനശാസ്ത്ര വിദഗ്ധയോട് ചോദിക്കാം.
അവള്‍ തിരികെ വരണമെന്ന് ഉദ്ദേശിച്ചാകില്ല പുറപ്പെട്ടത്.
അതിനെ, ഇവിടെയൊക്കെ കുടുംബകലഹമെന്ന് പറയും.
അവള്‍ തിരികെ വരില്ലെങ്കില്‍ അയാളത് വീടു സൂക്ഷിപ്പുകാരനോട് എന്തേ പറഞ്ഞില്ല?
കാരണം, അയാളെന്തോ മറയ്ക്കാന്‍ ശ്രമിക്കുകയാണ്.
താന്‍ വീട്ടുടമയോട് എല്ലാം തുറന്നുപറയാറുണ്ടോ?
സൂക്ഷിച്ചുവേണമെന്ന് ഞാന്‍ പറഞ്ഞിരുന്നു ടോം.
ആ യുദ്ധസമയത്ത് ഞാന്‍ സൂക്ഷിച്ചു വിമാനം പറത്തിയിരുന്നെങ്കില്‍,
നിനക്കാ ചിത്രങ്ങളെടുക്കാനുള്ള അവസരമോ, ആ മെഡലോ, ഇപ്പോഴുള്ള ജോലിയോ കിട്ടുമായിരുന്നില്ല...
പോരാത്തതിനു പ്രശസ്തിയും പ​ണവും.
നമുക്ക് രണ്ട് ഡ്രിങ്ക് കഴിച്ചു പിരിയാം, എന്തു പറയുന്നു‍?
ഇതെല്ലാം മറന്നേക്കൂ.
പഴയ യുദ്ധത്തെപ്പറ്റി അല്‍പ്പം നുണയെല്ലാം പറഞ്ഞിരിക്കാം.
നിങ്ങള്‍ ഈ കേസ് വിട്ടെന്നാണോ പറഞ്ഞുവരുന്നത്?
വിടാന്‍ ഇവിടെ ഒരു കേസേ ഇല്ല മിസ്സ് ഫ്രിമോണ്ട്. ആ ഡ്രിങ്കിനെപ്പറ്റി എന്തുപറയുന്നു?
-
- ശരി, ശരി.
-
ഞാന്‍ വീട്ടില്‍ പോയി അല്‍പ്പം വിശ്രമിക്കട്ടെ.
ചിയേഴ്സ്.
ഈ ബ്രാണ്ടി ഗ്ലാസ് ശരിയല്ല.
-
ഓഹ്, ജെഫ്, കൂടുതലെന്തെങ്കിലും സഹായം വേണമെങ്കില്‍...
ഡയറക്ടറിയില്‍ സഹായത്തിനുള്ള നമ്പറുകള്‍ കാണും.
പോകുമ്പോള്‍ ഒരു തമാശ.
- ആ പെട്ടി ആരുടെ പേരിലാണ് അയച്ചിരിക്കുന്നത്? - മിസിസ് അന്നാ തോര്‍വാല്‍ഡിന്റെ.
എങ്കില്‍ അതാര് ഏറ്റുവാങ്ങുന്നു എന്ന് കാത്തിരുന്ന് കണ്ടുപിടിക്കണം.
ഓ.. ആ ഫോണ്‍കാള്‍. അവര്‍ക്ക് ഞാന്‍ നിങ്ങളുടെ നമ്പരാണ് കൊടുത്തത്. കുഴപ്പമില്ലല്ലോ?
ആരാണീ "അവര്‍"?.
മെരിറ്റ്സ്വില്‍ പോലീസ്. അവര്‍ പറഞ്ഞത് ആ പെട്ടി ഏറ്റുവാങ്ങിയത്...
മിസിസ് അന്നാ തോര്‍വാല്‍ഡ് ആണെന്നാണ്.
ഒരുപാട് ഉറക്കമിളയ്ക്കേണ്ട.
-
- നോക്ക്. - എന്താ?
-
[ജെഫ് ] അയാള്‍ ചെറുപ്പമാണ്, അല്ലേ?
-
എന്താ ഈ ചെയ്യുന്നത്?
-
♫♫♫
-
ഈ തോമസ് ജെ. ഡോയിലിന് ഞാനത്ര വില കൊടുക്കുന്നില്ലെങ്കിലും,
അയാളാ സ്വകാര്യതയെപ്പറ്റി പറഞ്ഞതില്‍ കുറച്ചു...
കാര്യമില്ലാതില്ലെന്ന് സമ്മതിക്കാതെ വയ്യ.
ഒരാളുടെ സ്വകാര്യതയെ, ബൈനോക്കുലേര്‍സും ലോങ് ഫോക്കസ് ലെന്‍സും ഉപയോഗിച്ച്...
നിരീക്ഷിക്കുന്നത് ധാര്‍മികമാണോ?
നീയെന്ത് പറയുന്നു?--
അയാളാ കുറ്റം ചെയ്തിട്ടില്ലെന്ന് തെളിഞ്ഞാല്‍പോലും!
എനിക്ക് പിന്‍-ജനാലയുടെ ധാര്‍മികതയെപ്പറ്റി നിശ്ചയമില്ല.
അപ്പുറത്തുള്ളവര്‍ക്കു വേണമെങ്കില്‍ അതിങ്ങോട്ടും ചെയ്യാമല്ലോ, ഗ്ലാസിനുള്ളിലെ പ്രാ​ണിയെപ്പോലെ എന്നെ നിരീക്ഷിക്കാം.
ജെഫ്, ആരെങ്കിലും ഇപ്പോഴിവിടെ വന്നാല്‍ ഈക്കാണുന്നതൊന്നും വിശ്വസിക്കണമെന്നില്ല.
- എന്ത്? - ഞാനും നീയും കടുത്ത നിരാശയിലാണ്ടിരിക്കുന്നു...
കാരണം ഒരാള്‍ തന്റെ ഭാര്യയെ കൊന്നിട്ടില്ലെന്ന് നമുക്ക് മനസിലായി.
നമ്മളെ ഇപ്പോ കണ്ടാല്‍, ഭയപ്പെടുത്തുന്ന രണ്ട് ശവം തീനികളെപ്പോലെ തോന്നും.
ആ സ്ത്രീ ജീവനോടെ ഉണ്ടെന്നറിഞ്ഞതില്‍ സന്തോഷിക്കയല്ലേ നാം ചെയ്യേണ്ടത്?
''തന്നെപ്പോലെ തന്റെ അയല്‍ക്കാരനേയും സ്നേഹിക്കുക'' എന്നല്ലേ പറയുക?
ഇന്നെനിക്കത് ഓര്‍മ്മ വരുന്നേയില്ല.
പക്ഷേ, ഞാനത് മിസ്. പാവക്കുട്ടിയില്‍ നിന്നു തുടങ്ങും.
എങ്കില്‍ ഞാനും അപ്പുറത്തൊരു മുറി വാടകയ്ക്കെടുത്ത്...
ഇടയ്ക്കിടെ നൃത്തം ചെയ്തുകൊണ്ടിരിക്കാം.
ഇന്നത്തെ കളി കഴിഞ്ഞു.
ഇനി, വരാന്‍ പോകുന്നതിന്റെ പൂര്‍വ്വദര്‍ശനം.
ഞാന്‍ ഈ പെട്ടി മോഷ്ടിച്ചതാണെന്ന് മി. ഡോയില്‍ കരുതിക്കാണുമോ?
ഇല്ല, ലിസ, എനിക്ക് തോന്നുന്നില്ല.
-
- എന്ത് തോന്നുന്നു? - [ജെഫ് ] അത്...
- ഞാന്‍ ഒന്നുകൂടി ചോദിക്കുന്നു. - നന്ദി.
ഇഷ്ടപ്പെട്ടോ?
ഉവ്വ്, പിന്നെ--
-
എന്താ പ്രശ്നം?
- ആര്‍ക്കെങ്കിലും മുറിവ് പറ്റിയോ? - ആ പട്ടി.
അതിനെന്തോ പറ്റിയിട്ടുണ്ട്.
- ആരെങ്കിലും താഴെപ്പോയോ? - അറിയില്ല.
ആ പട്ടിക്കെന്തോ പറ്റിയതാണ്.
കഴുത്തുഞെരിച്ചതാണ്. കഴുത്തൊടിഞ്ഞിട്ടുണ്ട്.
നിങ്ങളിലാരിത് ചെയ്തു? ആരാണെന്റെ പട്ടിയെ കൊന്നത്?
അയല്‍ക്കാര്‍ എന്നൊരു പരിഗണനയേ ഇല്ലേ?
അതിന് സ്നേഹം വേണം,
തമ്മില്‍ സംസാരിക്കണം, ആരെങ്കിലും ചത്തോ ജീവിച്ചോ എന്നു നോക്കണം!
പക്ഷേ, നിങ്ങളാരുമത് ചെയ്യില്ല!
പക്ഷേ ആ പാവം പട്ടിയെ കൊന്നുകളയുമെന്ന് ഞാന്‍ തീരെ വിചാരിച്ചില്ല.
ഈ ചുറ്റുവട്ടത്ത്, അന്യരെ സ്നേഹിച്ചിരുന്ന ഒരേയൊരു ജീവിയായിരുന്നു അത്.
-
അവന്‍ നിങ്ങളെ സ്നേഹിച്ചത് കൊണ്ടാണോ നിങ്ങളവനെ കൊന്നുകളഞ്ഞത്?
-
അകത്തേക്ക് പോകാം.
വാ, അകത്തേക്ക് പോകാം പോയത് പോയി.
-
നിനക്കറിയാമോ, കുറച്ചു മുന്‍പു വരെ ടോം ഡോയില്‍ പറഞ്ഞപോലെ എനിക്ക് തെറ്റുപറ്റിയെന്ന് ഞാന്‍ വിശ്വസിച്ചു.
- പക്ഷേ, അല്ലേ? - നോക്ക്.
ഈ പിന്മുറ്റത്ത് ജനാലയ്ക്കല്‍ വന്നു നോക്കാത്ത ഒരേയൊരാളേ ഉള്ളൂ.
തോര്‍വാല്‍ഡ് എന്തിനാ പാവം പട്ടിയെ കൊല്ലണം?
അത് വല്ലതും മണത്ത് കണ്ടുപിടിച്ചോ?
ഇന്നേ ദിവസം കണ്ട ഈയൊരു കാഴ്ച്ച നിങ്ങളുടെ അഭിപ്രായം മാറ്റിയോ?
[ ലിസ ] അയാള്‍ വീട് വൃത്തിയാക്കുകയാണോ?
ബാത്ത്റൂമിന്റെ ചുവരുകള്‍ തേച്ചുകഴുകുകയാണ്.
ഹ്മ്, ഒരുപാട് ചോര തെറിച്ചുകാണും.
എന്താ? അതല്ലേ നമ്മുടെ നിഗമനം.
അവളെ അവിടെവച്ച് കൊന്നെങ്കില്‍ രക്തക്കറ കഴുകിക്കളഞ്ഞേ ഒക്കൂ.
ഓ, സ്റ്റെല്ലാ, നിങ്ങളുടെ നാവ്.
[ സ്റ്റെല്ലാ ] കൊലയ്ക്ക് സഭ്യമായ മറ്റൊരു വാക്ക് കണ്ടുപിടിക്കപ്പെട്ടിട്ടില്ല.
ലിസ, ഷെല്‍ഫില്‍ ഒരു ചെറിയ മഞ്ഞപ്പെട്ടി ഇരിക്കുന്നത് കണ്ടോ?
- മുകളിലെ തട്ടിലോ? - അതെ, മുകളില്‍ തന്നെ.
അവിടിരിക്കുന്ന വ്യൂവറും ഇങ്ങെടുക്കൂ.
ഇത് ഞാന്‍ രണ്ടാഴ്ച്ച മുന്‍പെടുത്തതാണ്.
എന്റെ കാലല്ലാതെ മറ്റ് പലതും ഇതില്‍ പെട്ടിട്ടുണ്ടെന്ന് ഞാന്‍ വിശ്വസിക്കുന്നു.
എന്താ നിങ്ങള്‍ നോക്കുന്നത്?
എന്റെ ഉദ്ദേശം ശരിയാണെങ്കില്‍ ഒരു കൊലപാതകം തെളിയിക്കുന്നതിന് സഹായിക്കുന്ന ചില സൂചനകള്‍.
- മിസിസ്. തോര്‍വാല്‍ഡിന്റെയോ? - അല്ല.
അല്ല, ആ പട്ടിയുടെ.
തോര്‍വാല്‍ഡ് ആ പട്ടിയെ കൊന്നതെന്തിനെന്ന് എനിക്കറിയാം.
ഇതിലേക്ക് നോക്ക്. എന്നിട്ടെന്ത് കാണുന്നുവെന്ന് പറയൂ.
ഇനി അത് മാറ്റു. ഒന്നുകൂടി നോക്കൂ.
ഇനിയത് മാറ്റൂ. കണ്ടില്ലേ?
ഇതീ പിന്മുറ്റത്തിന്റെ വെറുമൊരു ചിത്രമല്ലേ!
ഒരു പ്രധാനപ്പെട്ട മാറ്റമുണ്ട്. ഒരു പ്രധാനപ്പെട്ട മാറ്റമുണ്ട്.
തോര്‍വാല്‍ഡിന്റെ ഉദ്യാനത്തിലെ ആ പൂവ്.
ആ പട്ടി മണപ്പിച്ചുനടന്ന ചെടിയുടേയോ?
അതെ പട്ടി മാന്തിക്കൊണ്ടിരുന്ന ചെടി. ഇനി ആ പൂക്കളെ നോക്കു.
നോക്കു, ആ അറ്റത്തുള്ള സൂര്യകാന്തിപ്പൂക്കള്‍ക്ക്...
ഉയരത്തില്‍ വ്യത്യാസമുണ്ട്.
എന്നു മുതലാണ് രണ്ടാഴ്ച്ച കൊണ്ട് ചെടിയുടെ ഉയരം കുറഞ്ഞുതുടങ്ങിയത്?
അവിടെന്തോ കുഴിച്ചിട്ടിട്ടുണ്ട്.
മിസിസ്. തോര്‍വാല്‍ഡ്.
നീ സെമിത്തേരിക്ക് സമീപത്തൊന്നും പോകാറേ ഇല്ലേ?
മി. തോര്‍വാല്‍ഡിന് ഒരിക്കലും അയാളുടെ ഭാര്യയുടെ മുഴുവന്‍ ശരീരം...
ആ ഒരു ചതുരശ്ര അടി സ്ഥലത്ത് സംസ്കരിക്കാന്‍ കഴിയില്ല.
നിര്‍ത്തിയാണ് കുഴിച്ചിട്ടതെങ്കില്‍ കഴിയും.
പക്ഷേ അയാളെന്തിനാണ് കത്തിയും അറക്കവാളും ഉപയോഗിച്ചത്?
ഇല്ല, ഞാന്‍ കരുതുന്നത് അവളുടെ ശരീരം കഷ​ണങ്ങളാക്കി, ടൗണിന്റെ പലഭാഗത്തായി നിക്ഷേപിച്ചു എന്നാണ്. കാല് കിഴക്കന്‍ നദിയില്‍--
- ഓ, സ്റ്റെല്ലാ, പ്ലീസ്. - അല്ല. അതിനു താഴെ എന്തോ ഉണ്ട്.
ആ ചെടി, പിഴുതു മാറ്റിയ ശേഷം തിരികെ നട്ടതാണ്.
- ചിലപ്പോള്‍ അതിനു താഴെ കത്തിയും അറക്കവാളുമാകും. - അതെ--
- ലഫ്റ്റനന്റ് ഡോയിലിനെ വിളിക്കാം. - വേണ്ട. ഒന്നു കാക്കട്ടെ.
ഇരുട്ടാകുന്നതുവരെ നമുക്കു കാത്തിരിക്കാം,
- എന്നിട്ടവിടെ പോയി അത് മാന്തി പുറത്തെടുക്കാം. - നീ പോകാനോ?
നീയവിടെ പോയി കുഴിമാന്തിയിട്ടുവേണം അയാളുടെ കൈകൊണ്ട് ചാകാന്‍.
ഇല്ല, നമ്മള്‍--
മിസിസ്. തോര്‍വാല്‍ഡിന്റെ ശരീരം കാണിക്കാന്‍ കഴിയാതെ ഞാന്‍ ഡോയിലിനെ വിളിക്കാന്‍ പോകുന്നില്ല.
ആദ്യം ചെയ്യേണ്ടത് ആ ഫ്ലാറ്റിനുള്ളില്‍ കടക്കാന്‍ ഒരു വഴി കണ്ടെത്തുകയാണ്.
അയാളതാ പായ്ക്ക് ചെയ്യുന്നു.
[ജെഫ് ] ഛേ.
ഒരു പെന്‍സില്‍ ഇങ്ങെടുക്ക്.
സ്റ്റെല്ലാ, അവിടെയെങ്ങാനും നോട്ട് പേപ്പര്‍ ഉണ്ടെങ്കില്‍ ഇങ്ങെടുക്കൂ.
ഇതാ.
[ജെഫ് ] നീയാണത് ചെയ്തത്, തോര്‍വാല്‍ഡ്. നീയാണത് ചെയ്തത്.
- ലിസാ സൂക്ഷിച്ച്. നോക്കു, അയാളതാ വരുന്നു. - അവളെ ഇതിനു വിടേണ്ടിയിരുന്നില്ല.
-
ദൈവമേ. അങ്ങിനെ അത് കഴിഞ്ഞു.
- ഞാനൊരു ഡ്രിങ്ക് കഴിക്കട്ടേ? - തീര്‍ച്ചയായും.
അവന്‍ നാടുവിടുകയാണെന്ന കാര്യത്തില്‍ യാതൊരു സംശയവുമില്ല.
എപ്പോള്‍ പോകുമെന്നു മാത്രം അറിഞ്ഞാല്‍ മതി.
ആ കൊണ്ടുനടക്കാവുന്ന താക്കോല്‍ദ്വാരം ഞാനൊന്നുപയോഗിച്ചോട്ടേ?
ആയിക്കോട്ടെ. പക്ഷേ...
എന്താണ് നോക്കുന്നതെന്ന് എനിക്കും പറഞ്ഞുതരണം.
- [ സ്റ്റെല്ലാ ] ഞാനാലോചിക്കയാണ്-- - [ ജെഫ് ] എന്ത്?
മിസ്. ഏകാകിനി അവിടെ നിരത്തിവച്ചിരിക്കുന്നത്...
ഉറക്കഗുളികകളാണ്.
- അത് ഇവിടെനിന്ന് മനസിലാക്കിയോ? - ഞാന്‍ ഹാക്കന്‍സാക്ക് ആശുപത്രിയില്‍...
ഒരുപാട് പേരെ ആ ചുവന്ന ഗുളികകള്‍ കൊടുത്ത് ഉറക്കിയിട്ടുണ്ട്.
- അത് മുഴുവന്‍ കഴിച്ചാല്‍-- - ബാക്കിയുള്ളവ കൂടി--
അത് നന്നായില്ലേ?
ആ നോട്ട് കണ്ടപ്പോള്‍ അയാളുടെ ഭാവം എന്തായിരുന്നു?
[ സ്റ്റെല്ലാ ] അപ്പോഴയാളെ വല്ല ബാങ്കുകാരും കണ്ടിരുന്നെങ്കില്‍ കൈയ്യോടെ ഒരു ലോണ്‍ കൊടുത്തേനെ.
ജെഫ്, ആ ഹാന്‍ഡ്ബാഗ്!
മിസിസ്. തോര്‍വാല്‍ഡിന്റെ വിവാഹമോതിരം...
ആ ഹാന്‍ഡ്ബാഗില്‍ കാണാന്‍ സാധ്യതയുണ്ടോ?
ഫോണില്‍ സംസാരിച്ചു കൊണ്ടിരുന്നപ്പോള്‍ അയാളുടെ കൈയ്യില്‍ മൂന്നു മോതിരമുണ്ടായിരുന്നു.
ഒന്ന് വജ്രം പതിച്ചത്, ഒന്നൊരു വലിയ കല്ലു പതിച്ചത്,
പിന്നൊരു സാദാ സ്വര്‍​ണ്ണമോതിരവും.
അവള്‍ തന്റെ വിവാഹമോതിരം ഉപേക്ഷിച്ചുപോകാന്‍...
യാതൊരു സാധ്യതയുമില്ല.
സ്റ്റെല്ലാ, നിങ്ങളുടേത് എപ്പോഴെങ്കിലും വീട്ടില്‍ വച്ചു പോരാറുണ്ടോ?
എന്റെ കൈയ്യില്‍ നിന്ന് ഈ മോതിരം ഊരണമെങ്കില്‍ വിരലുമുറിച്ചാലേ പറ്റൂ.
നമുക്കു പോയി ഉദ്യാനത്തില്‍ എന്താണ് കുഴിച്ചിട്ടിരിക്കുന്നതെന്നു നോക്കാം.
പോകാം. മിസിസ്. തോര്‍വാല്‍ഡിനെ ഒന്നു പരിചയപ്പെടുകയും ചെയ്യാം.
- നിങ്ങളെന്താ ഈ പറയുന്നത്?-- - ഇവിടെ മണ്ണുകോരിയുണ്ടോ?
- ഇവിടെ മണ്ണുകോരിയൊന്നുമില്ല. - ചിലപ്പോള്‍ ബേസ്മെന്റില്‍ കാണും.
നിങ്ങള്‍ക്ക് മനംപുരട്ടുമെങ്കില്‍ അങ്ങോട്ടു നോക്കണ്ട.
അങ്ങിനെയല്ല. നിങ്ങള്‍ക്കും ആ പട്ടിയുടെ ഗതി വരരുതെന്നേ എനിക്കുള്ളൂ.
ഓ... മിസ് ഫ്രിമോണ്ട്, ആ പറഞ്ഞത് കാര്യമാണ്.
ഒന്നു നില്‍ക്ക്. ദാ, ഇതു പിടിച്ചേ.
ഇക്കാര്യത്തില്‍ ഒരു ഭാഗ്യപരീക്ഷണവും വേണ്ട.
ആ ഫോണ്‍ ബുക്ക് ഇങ്ങെടുക്കൂ.
- എന്തിന്? - ചിലപ്പോള്‍ അയാളെ അവിടെ നിന്നുമാറ്റാന്‍ എനിക്കു കഴിഞ്ഞേക്കും.
- ഞങ്ങള്‍ക്ക് കുറച്ചു മിനിട്ടുകള്‍ മതി. - ഒരു 15 മിനിട്ടെങ്കിലും കിട്ടുമോന്ന് നോക്കട്ടെ.
- എങ്ങിനെ? - തോര്‍വാല്‍ഡ്.
തോര്‍വാല്‍ഡ്.
ചെല്‍സി 2-7099.
2-7099.
ഒരിക്കല്‍ നമ്മളവനെ പേടിപ്പിച്ചു. ഒന്നുകൂടി അത് പറ്റുമോന്ന് നോക്കട്ടെ.
''നമ്മള്‍'' എന്നു ഞാന്‍ പറഞ്ഞെങ്കിലും,
നിങ്ങള്‍ക്കാണ് ശരിക്കും അപകടസാധ്യത.
- [ ലിസ ] ഇദ്ദേഹത്തേയും സംഘത്തില്‍ ചേര്‍ത്താലോ, സ്റ്റെല്ലാ? - ഐകകണ്ഠേന.
2-7099. സൂക്ഷിച്ച്.
ചെല്‍സി.
-
അതൊന്നെടുക്കൂ, തോര്‍വാല്‍ഡ്.
എടുക്കൂ. ആരെന്നറിയണ്ടേ?
നിങ്ങളൊരാളെ കൊല്ലാന്‍ കാരണക്കാരിയായ, കാമുകിയാണ് വിളിക്കുന്നതെന്ന് കരുതിയോ?
വേഗം അതൊന്നെടുക്കൂ.
- ഹലോ? - എന്റെ കുറിപ്പ് കിട്ടിയോ?
നിങ്ങള്‍ക്കതു കിട്ടിയോ, തോര്‍വാല്‍ഡ്?
- [ തോര്‍വാല്‍ഡ് ] ആരാണ് നീ? - [ജെഫ് ] അത് മനസിലാക്കാന്‍ ഞാനൊരവസരം തരാം.
[ ജെഫ് ] ആല്‍ബര്‍ട്ട് ഹോട്ടലിലെ ബാറിലേക്ക് ഒന്നു വരണം.
എത്രയും പെട്ടെന്ന്.
- ഞാനെന്തിനു വരണം? - ചെറിയൊരു ബിസിനസ് മീറ്റിംഗ്...
മരിച്ചുപോയ നിന്റെ ഭാര്യയുടെ സ്വത്ത് ഭാഗംവയ്ക്കാന്‍.
[ തോര്‍വാല്‍ഡ് ] എനിക്ക്... നിങ്ങള്‍ പറയുന്നത് മനസിലാകുന്നില്ല.
പറഞ്ഞുനീളണ്ട, തോര്‍വാല്‍ഡ്,
അല്ലെങ്കില്‍ ഞാനിപ്പോ പോലീസിനെ വിളിക്കും.
- എന്റെ കൈയ്യിലിപ്പോ ഒരു നൂറു ഡോളര്‍ കാണും. - തല്‍ക്കാലം അതാകട്ടെ.
ഞാനിപ്പോ ആല്‍ബര്‍ട്ടിലുണ്ട്. നിങ്ങളെ കാത്തിരിക്കുകയാണ്.
-
വരൂ, സ്റ്റെല്ലാ, നമുക്ക് പോകാം.
ഒരാള്‍ ഇങ്ങോട്ടു നോക്കിക്കൊള്ളണം.
അയാള്‍ തിരിച്ചുവരികയാണെങ്കില്‍ ഞാന്‍ ഫ്ലാഷ് കൊണ്ട് അടയാളം തരാം.
-
ഡോയില്‍ റെസിഡന്‍സാണ്.
ഹലോ, ഞാന്‍ എല്‍. ബി. ജെഫ്രീസ്. മി. ഡോയിലിന്റെ സുഹൃത്താണ്.
- ആരാ സംസാരിക്കുന്നത്? - കുട്ടിയെ നോക്കുന്ന ആളാ.
- അവരെപ്പോ തിരിച്ചുവരും? - ഒരു മണിയെന്നാണ് എന്നോട് പറഞ്ഞത്.
- അവര്‍ ഡിന്നറും കഴിഞ്ഞ് ക്ലബ്ബിലും കയറിയിട്ടേ വരൂ. - അതുശരി.
അദ്ദേഹം തിരികെ വരമ്പോള്‍ എല്‍. ബി. ജെഫ്രീസിനെ ഒന്നു വിളിക്കാന്‍ പറയണം.
അയാളെ ആശ്ചര്യപ്പെടുത്തുന്ന ഒരു വാര്‍ത്തയുണ്ട്.
ഇവിടെ നിങ്ങളുടെ നമ്പര്‍ കാണുമോ, മി.ജെഫ്രീസ്?
- ഉണ്ട്. ഗുഡ് നൈറ്റ്. ഗുഡ് നൈറ്റ്.
[ജെഫ് ] ആഹ്, സ്റ്റെല്ല മിസ്. ഏകാകിനിയെ ശരിക്കും മനസിലാക്കിയില്ല.
ലിസാ, നീയെന്താണീ-- അരുത്--
ലിസാ, നീയെന്താണീ ചെയ്യുന്നത്? അങ്ങോട്ടു പോകല്ലേ--
ലി--
വേണ്ടാ, വേണ്ടാ! പുറത്തുകടക്ക്!
തോര്‍വാല്‍ഡ് വരുന്നകണ്ടാല്‍ അങ്ങോട്ട് ഒരു ബെല്ലടിക്കാന്‍ പറഞ്ഞു അവള്‍.
[ സ്റ്റെല്ലാ ] കുറച്ചു സമയം കൊടുക്ക്.
ശരി, തുടക്കം മുതല്‍ നോക്കാം.
മിസ്. ഏകാകിനി. ഓ, പോലീസിനെ വിളിക്ക്!
-
- ഓപ്പറേറ്റര്‍. - പോലീസ്, ആറാം സ്റ്റേഷന്‍.
[ ഓപ്പറേറ്റര്‍ ] ശരി, സര്‍.
[ സ്റ്റെല്ലാ ] മി. ജെഫ്രീസ്, ആ ഗാനം അവളെ തടഞ്ഞു.
എന്ത്-- ലിസാ--
ലിസാ.
ആറാം സ്റ്റേഷന്‍, സാര്‍ജന്റ് ഓള്‍ഗുഡ്.
ഹലോ, 125 വെസ്റ്റ് ഒന്‍പതാം സ്ട്രീറ്റില്‍ ഒരാള്‍ ഒരു സ്ത്രീയെ ബലാല്‍ക്കാരം ചെയ്യുന്നു,
ര​​ണ്ടാം നിലയില്‍, പുറകുഭാഗത്ത്.
പെട്ടെന്നാകട്ടെ!
- പേര്? - എല്‍. ബി. ജെഫ്രീസ്.
- ഫോണ്‍ നമ്പര്‍? - ചെല്‍സി 2-5598.
വാതില്‍ തുറന്നുകിടക്കുകയായിരുന്നു.
-
ഓ--
- [ ലിസ ] ഞാന്‍ പറഞ്ഞില്ലേ-- - അയ്യോ!
എന്നെ വിട്! ജെഫ്!
- അയ്യയ്യോ! - [ ലിസ ] ജെഫ്!ജെഫ്!
ജെഫ്!
ലിസ! സ്റ്റെല്ലാ, നമ്മളെന്തു ചെയ്യും?
- [ ലിസ ] ജെഫ്!ജെഫ്! - അതാ, അവരെത്തി.
-
[ സ്റ്റെല്ല ] അവളെന്താ ഈ ചെയ്യുന്നത്? അയാളെ കാട്ടിക്കൊടുക്കാത്തതെന്താ?
- അവള്‍ ബുദ്ധിമതിയാണ്. - ''ബുദ്ധിമതിയോ?'' അവളെ ഇപ്പോ അറസ്റ്റ് ചെയ്യും.
[ജെഫ് ] അങ്ങിനെയെങ്കിലും അവള്‍ പുറത്തെത്തില്ലേ?
[ജെഫ് ] നോക്ക്, ആ വിവാഹമോതിരം!
ലൈറ്റ് കെടുത്തൂ! അയാള്‍ നമ്മളെ കണ്ടു.
അയാളവിടെ എത്രനേരം നില്‍ക്കും?
അയാള്‍ മണ്ടനല്ലെങ്കില്‍ ഉടനേ പുറത്തുചാടും.
മേശയുടെ ഡ്രോയറില്‍ നിന്നും എന്റെ പേഴ്സ് ഒന്നെടുക്കൂ.
- ഇപ്പോ നിങ്ങള്‍ക്കെന്തിനാ കാശ്? - ലിസയെ ജാമ്യത്തിലെടുക്കാന്‍.
അടുത്ത ചൊവ്വാഴ്ച്ച വരെ അവളെ അവിടെത്തന്നെ കിടത്തിയാല്‍.
നിങ്ങള്‍ക്കു രക്ഷപ്പെടാമല്ലോ, അല്ലേ?
നോക്കട്ടെ, 127 ഡോളര്‍.
- എത്ര വേണം? - ഭവനഭേദനമല്ലേ കുറ്റം.
അപ്പോള്‍ 250 എങ്കിലും വേണം.
- ലിസയുടെ ഹാന്‍ഡ്ബാഗ്. - എടുക്കൂ.
- അതിലെത്രയുണ്ട്? - 50 സെന്റ്സ്.
- ഇതാ, ഇതു പിടിക്ക്. - എന്റെ കൈയ്യില്‍ 20 ഡോളര്‍ കാണും.
- ഉള്ളതിങ്ങു തരൂ. - [ജെഫ് ] ബാക്കിയോ?
- പോലീസുകാര്‍ ലിസയെ കണ്ടാല്‍ അവരും കാശിടാതിരിക്കില്ല. - ഒന്നുവേഗം.
-
ഒന്നുനില്‍ക്കണേ. പെട്ടെന്ന്!
- ജെഫ്രീസ്. - ഇനിയെന്താ?
ഡോയില്‍, ഒരു പ്രധാനസംഭവമുണ്ട്.
ഇതിനാണോ ഈശ്വരാ ഞാന്‍ തിരിച്ചുവിളിച്ചത്?
ഇനിയും ഒരു കൊലയാളിയുടേയും പെട്ടിയുടേയും കാര്യം പറഞ്ഞ് എന്റെ നല്ലൊരു വൈകുന്നേരം വെറുപ്പിക്കല്ലേ!
പറയുന്നത് കേള്‍ക്ക്! ലിസ ജയിലിലാണ്. അവളെ അറസ്റ്റ് ചെയ്തുകൊണ്ടുപോയി.
- നിന്റെ ലിസയോ? - അതെ, എന്റെ ലിസ.
നീ കാണേണ്ടതായിരുന്നു. അവള്‍ തോര്‍വാല്‍ഡിന്റെ ഫ്ലാറ്റില്‍ കയറി,
പക്ഷേ പെട്ടെന്നയാള്‍ കയറിവന്നതു കൊണ്ട്, അവളെ രക്ഷപ്പെടുത്താന്‍ എനിക്കു പോലീസിനെ വിളിക്കേണ്ടി വന്നു.
- ഞാന്‍ പറഞ്ഞതാണ്-- - അറിയാം. പക്ഷേ അവള്‍ തെളിവും കൊണ്ടുതന്നെയാണ് പുറത്തുകടന്നത്.
- എന്തു തെളിവ്? - മിസിസ്. തോര്‍വാല്‍ഡിന്റെ വിവാഹമോതിരം.
- അവര്‍ ജീവനോടെയുണ്ടെങ്കില്‍ അത് ധരിച്ചിട്ടുണ്ടാവണം, അല്ലേ? - സാധ്യതയുണ്ട്.
''സാധ്യതയോ?'' അതൊരു വസ്തുതയാണ്.
ഇന്നലെ രാത്രി, അവന്റെ ഉദ്യാനത്തില്‍ കറങ്ങിനടന്ന ഒരു പട്ടിയെ അവന്‍ കൊന്നു.
എന്തിനെന്നോ? അവിടെ കുഴിച്ചിട്ടിരുന്ന എന്തിന്റെയോ മണം അതിനുകിട്ടിയതു കൊണ്ട്.
- വല്ല പശുവിന്റെ എല്ലോ മറ്റോ ആകും! - തോര്‍വാല്‍ഡ്, അവന്റെ ഭാര്യയെ അങ്ങിനെയാണോ വിളിച്ചിരുന്നതെന്ന് എനിക്കറിയില്ല.
പക്ഷേ, ഒന്നു ഞാന്‍ പറയാം! ലോഹപ്പെട്ടിയുമായുള്ള അവന്റെ രാത്രിയാത്രകള്‍--
അവന്റെ വസ്തുക്കള്‍ പുറത്തുകടത്താനായിരുന്നില്ല,
കാരണം, അവയെല്ലാം ഇപ്പോഴും ആ ഫ്ലാറ്റില്‍ തന്നെയുണ്ട്.
- ഇപ്പോഴും തോന്നുന്നു അത് പഴയ ''പശുവിന്റെ എല്ലോ മറ്റോ'' ആണെന്ന്! - അതേ, അതേ.
ഒന്നുകൂടി കേട്ടോളൂ. അവന്‍ വിളിച്ച കോളുകളെല്ലാം ലോങ് ഡിസ്റ്റന്‍സ് ആയിരുന്നു.
അവന്‍ തന്റെ ഭാര്യയെ, പോയദിവസം തന്നെ,
മെരിറ്റ്സ്വില്ലില്‍ എത്തിയശേഷം ഫോണ്‍ ചെയ്തെങ്കില്‍,
എന്തിനാണവള്‍ അവിടെ എത്തി എന്നു പറഞ്ഞ് കാര്‍ഡയച്ചത്?
എന്തിനവള്‍ അങ്ങിനെ ചെയ്യണം?
- ലിസയെ എങ്ങോട്ടാണ് കൊണ്ടുപോയത്? - സ്റ്റേഷന്‍ ആറ്.
ഞാന്‍ ജാമ്യത്തുകയുമായി ഒരാളെ അങ്ങോട്ടയച്ചിട്ടുണ്ട്.
- മിക്കവാറും അത് വേണ്ടിവരില്ല. ഞാന്‍ നോക്കട്ടെ, ജെഫ്. - ശരി.
പെട്ടെന്നുവേണം. താന്‍ നിരീക്ഷണത്തിലാണെന്ന് അയാള്‍ മനസിലാക്കിയിട്ടുണ്ട്.
ഒരുപാട് നേരം അയാള്‍ ഇവിടെയുണ്ടാകില്ല. വേഗം.
ആ മോതിരത്തിന്റെ കാര്യം ശരിയാണെങ്കില്‍ ഞങ്ങളയാളെ പൂട്ടും. വയ്ക്കട്ടേ, ജെഫ്.
ശരി.
ഹലോ. ടോം.
തോര്‍വാല്‍ഡ് പോയെന്നു തോന്നുന്നു. ഞാന്‍ കണ്ടില്ല--
ഹലോ?
-
നിങ്ങള്‍ക്കെന്തു വേണം?
നിങ്ങളുടെ സുഹൃത്ത്, ആ പെണ്‍കുട്ടി, അപ്പോള്‍ തന്നെ എന്തേ എന്നെ കാട്ടിക്കൊടുത്തില്ല?
- നിങ്ങള്‍ക്കെന്താണ് വേണ്ടത്, കാശോ? - എനിക്കു കാശൊന്നും വേണ്ട.
പറയ്.
എന്തെങ്കിലും പറയ്! നിങ്ങള്‍ക്കെന്താണ് വേണ്ടതെന്നു പറയ്!
എനിക്കാ മോതിരം തിരിച്ചുവേണം. കഴിയുമോ?
- ഇല്ല. - അത് തിരിച്ചുതരാന്‍ അവളോടു പറയണം.
എനിക്കു പറ്റില്ല. അതിപ്പോള്‍ പോലീസിനു കൈമാറിക്കാണും.
-
ലിസാ! ഡോയില്‍!
എന്താ അത്?
നോക്കൂ! ആ ഫ്ലാറ്റിലേക്കു നോക്കൂ! അവര്‍ തമ്മിലടിക്കുകയാണ്!
-
നോക്കൂ, അയാളെയതാ ജനാലയിലൂടെ പുറത്തെറിയാന്‍ പോകുന്നു.
ഡോയില്‍!
-
ക്രീല്‍, ആ തോക്കിങ്ങ് തരൂ!
-
ക്ഷമിക്കണം, ജെഫ്. ഞാന്‍ പരമാവധി വേഗത്തിലാണ് വന്നത്.
മി.ജെഫ്രീസ്-- ആരെയും തൊടാനനുവദിക്കരുത്. മുകളില്‍ നിന്നും എന്റെ മെഡിക്കല്‍ ബാഗ് ഒന്നെടുക്കൂ.
- ലിസ, പൊന്നേ, നിനക്കെന്തെങ്കിലും പറ്റിയിരുന്നെങ്കില്‍-- - മിണ്ടാതിരിക്കൂ.
എനിക്കു കുഴപ്പമില്ല. നീ കലക്കിക്കള‍ഞ്ഞു.
തനിക്ക് സെര്‍ച്ച് വാറണ്ടിനാവശ്യമുള്ളത് കിട്ടിയോ?
- ഓ. തീര്‍ച്ചയായും. - ലെഫ്റ്റനന്റ് ഡോയില്‍?
- യെസ്? - അദ്ദേഹത്തിനു കുഴപ്പമില്ലല്ലോ?
- ജീവനുണ്ട്. - തോര്‍വാല്‍ഡ് ഞങ്ങളെയിപ്പോള്‍...
കിഴക്കന്‍ നദി കാണിക്കാന്‍ കൊണ്ടുപോകും.
ആ ചെടിയുടെ താഴെ എന്തായിരുന്നെന്ന് പറഞ്ഞോ?
ഉവ്വ്. ആ പട്ടി അത് മാന്തിപ്പുറത്തെടുത്തത്രേ.
അയാളുടെ ഫ്ലാറ്റില്‍ തൊപ്പിയിടുന്ന പെട്ടിക്കുള്ളിലുണ്ടത്.
- കാണണോ? - [ സ്റ്റെല്ലാ ] അയ്യോ, വേണ്ട.
അവളുടെ ഒരു ഭാഗവും എനിക്ക് കാണേണ്ട.
ഇത് ഹിറ്റാകുമെന്നാണ് പ്രതീക്ഷ. എന്റെ ആദ്യ റിലീസാണ്.
എനിക്കിത് കേള്‍ക്കണം.
എന്റെ ജീവിതത്തില്‍ ഈ ഗാനത്തിന് വലിയ സ്ഥാനമുണ്ട്.
ചാടല്ലേ. നമുക്കൊന്നൂടെ നോക്കാം.
അനങ്ങാതിരിക്ക്.
-
- സ്റ്റാന്‍ലീ! - ഹലോ, പൊന്നേ.
ശരിക്കുമൊരു പട്ടാളക്കാരന്‍ തന്നെ.
എനിക്കു നല്ല വിശപ്പുണ്ട്.
ഫ്രിഡ്ജില്‍ കഴിക്കാനെന്തുണ്ട്?
ഹോ... വീടു തന്നെ സ്വര്‍ഗം.
-
നീ ജോലി കള‍ഞ്ഞെന്ന് എന്നോടു പറഞ്ഞിരുന്നെങ്കില്‍,
- ഈ വിവാഹമേ നടക്കില്ലായിരുന്നു. - ഓ, അത് പോട്ടെ.
-
♫♫♫
പരിഭാഷ: വിജയശങ്കര്‍
മലയാളം സബ്ടൈറ്റിലിന് സന്ദര്‍ശിക്കുക http://malayalamsubtitles.org/